«Опа, сиз менга ‘понятка’ берманг» — Sof.uz\n23.01 15:56 3377 Ўзбекистон\nИжтимоий тармоқларда тарқалган аудиоёзувлардан маълум бўлишича, фуқаро ёш ҳоким билан телефон орқали мулоқотида унинг муомаласидан норози бўлиб, шикоят қилган.Бу ҳақида "Дарё" хабар берди.\nЎзаро суҳбатда фуқаро ёш ҳокимга ҳали ёшлигини, фуқароларга яхши муносабатда бўлишини айтиб, «Муомала маданиятини ўрганинг», — дейди. Яккабоғ тумани ҳокими вазифасини бажарувчи Сетора Эргашева эса ««Опа, сиз менга ‘понятка’ берманг»», — дея жавоб беради.\nЯккабоғ туман ҳокимлиги ахборот хизмати раҳбари Шерзод Ҳасанов 10 кун муддатга ҳокимлик вазифасини бажараётган Сетора Эргашева Жаҳон тиллари университетининг биринчи курс талабаси ва Президент стипендияси соҳибаси эканлигини маълум қилди.«Сетора Эргашева мактабни олтин медал билан тамомлаган ва грантга ўқишга кирган. Унинг ташаббуси билан Яккабоғда кам таъминланган оилалар фарзандларининг ўқиши учун ўқув марказ ташкил қилиниб, "Президент" ўқув маркази деб номланган», — дейди ҳокимлик ахборот хизмати раҳбари.\nЭслатиб ўтамиз, Қашқадарё вилоятида фаолият юритувчи ҳокимлар 2021 йил 17 январ куни 10 кунлик меҳнат таътилига чиқиб даволаниш ва дам олиш учун Тошкентга жўнаб кетганди.Ҳокимлар меҳнат таътилига чиққач уларнинг ўрнини ёш ҳокимлар эгаллаганди.


“Ўзбекнефтгаз” АЖ пандемия даврида қанча зарар кўрди? — Teletype\n“Ўзбекнефтгаз” АЖ пандемия даврида қанча зарар кўрди?\nШамсиддин Нодирбек, "Yoshlar" телеканали катта муҳаррири:\nСавол: – Сиз раҳбарлик қилаётган ташкилот пандемия даврида қанча зарар кўрди, экспорт соҳасида ҳам, ўрнини қоплаш учун нима ишлар қилинди?\nПандемияда кўпгина ташкилотларда онлайн масофадан бошқариш борасида тажриба орттирди. Онлайн бошқариш тизими зарар бўлдими ёки иқтисод қилиндими?\nМеҳриддин Абдуллаев, "Ўзбекнефтгаз" АЖ Бошқаруви раиси:\nЖавоб: – Авваламбор, пандемия даврида Президентимиз томонидан 4 февраль куни нефть ва газ соҳасини соғломлаштириш бўйича қарор қабул қилинди. Қарорга асосан, кўп имкониятлар берилди, яъни “Ўзбекнефтгаз” олдидаги 1,7 млрд доллар қарз бевосита Устав фондига йўналтирилди.\nПандемия бизни мустақил қарор қабул қилишга ўргатди. Бош вазир бошчилигидаги коронавирусга қарши кураш комиссияси ишчи гуруҳи ёрдамида жамиятда 40 дан ортиқ ечилмаган муаммолар тезкор ечишга ўтилди. Тендерларнинг шаффофлигини таъминлаш бўйича жамият раҳбарига юкланди. “Ўзбекнефтгаз” АЖ пандемия даврида зарар кўрмади. Жамиятда иш режимли ташкил этилди. 4 трлнлик лойиҳалар бор эди, ушбу лойиҳалар 3 трлнга Ҳисоб палатаси ёрдамида оптимизация қилинди ва жамиятнинг молиявий ҳолатига ёрдам берди.\nҚолаверса, 9 ойлик якун бўйича 3 трлнга яқин фойда билан якунланди. Пандемия даврида тизим бир соат ҳам тўхтагани йўқ. Фақатгина Устюртдаги иккита конда коронавирус касаллиги бироз таъсир қилди, бошқа жойларга таъсир қилгани йўқ.\nОнлайн тизим деганда, Устюртдан кейин ҳам 250 км узоқликда, борса келмас жойлар бор, улар билан онлайн иш олиб борилди. Пандемияда масофадан ишлашни ўргандик. Жамиятда Департамент бошлиғи, кондаги оператор ёнида ўтиргандек тизим яратилди. Оғир меҳнат қилаётган, ҳаётини хавф остига қўйиб меҳнат қилаётган ишчиларнинг ойлик маоши 30 фоизгача оширилди.\nПандемия бизга тезкор қабул қилишни ўргатди.\nDecember 1, 2020, 12:44


Руслан Нурудинов оиласида яна янги меҳмон + ФОТО / Olamsport.com\nРуслан Нурудинов оиласида яна янги меҳмон + ФОТО\nТеглар : Руслан Нурудинов\nОғир атлетика бўйича Олимпиада чемпиони Руслан Нурудинов оиласида иккинчи фарзанд дунёга келди.\n"Алҳамдулиллаҳ, Нурудинова Аиша Руслановна. 22.12.21. Слава Аллаху! Аллоҳ умрингизни зиёда қилсин. Бахтингизни бутун қилсин, қизалоғим", - дея ўзининг Инстаграм саҳифасида сурат ва унинг остида мана шундай чиройли тилак қолдирган Руслан Нурудинов.\nРусланнинг биринчи фарзанди 2020 йилнинг сентябрь ойида дунёга келган ва чемпион қизига Амели Софи деб исм қўйган эди. 22 декабрь куни туғилган иккинчи қизига эса Аиша деб исм беришди.\nМаълумот учун, Руслан Нурудинов 2020 йилнинг 2 февраль куни бўйдоқлик билан хайрлашган эди. Нурудинов танлаган умр йўлдоши ҳам спортчилар оиласидан - синхрон сузиш бўйича терма жамоамизнинг собиқ аъзоси, ҳозирда мураббийлик фаолиятини давом эттираётган Алмира Маматказина! Алмира чим устида хоккей бўйича тажрибали мураббий Ринат Маматказиннинг фарзанди ҳисобланади.\nОғир атлетика. Оғир вазнли спортчилар ўртасидаги Ўзбекистон чемпионати баҳслари якунланди 0\nАкбар Жўраев, Руслан Нурудинов... Бугун Хивада Ўзбекистон чемпионати бошланади 0


Ўтган бир ҳафтада Тошкент вилоятида 12 киши ўз жонига қасд қилди\n19:59 / 25.05.2017\n25 май куни Тошкент вилояти Ички ишлар бошқармасида матбуот брифинги бўлиб ўтди. Унда вилоят ҳудудида ҳуқуқни муҳофаза қилувчи органлар томонидан жиноятчиликнинг олдини олиш, уларнинг профилактикаси борасида амалга оширилаётган ишлар юзасидан ОАВ ходимларига ахборот берилди.\nУнда маълум қилинишича, 2017 йил 18-25 май кунлари оралиғида вилоят бўйича 137та жиноят содир этилган. Шундан 4таси қасддан одам ўлдириш, 1та босқинчилик, 5та оғир тан жароҳати етказиш, 6та талончилик, 40та ўғирлик, 23та гиёҳвандлик, 2та транспорт воситасини олиб қочиш, 2та безорилик, 5та фирибгарлик, 1та иқтисодий ва 48та бошқа жиноятларни ташкил этади.\nСодир этилган жиноятларнинг 112таси “иссиқ изи”дан фош этилган. Очилмаган 25та жиноят бўйича суриштирув ишлари давом эттирилмоқда.\nҲафта давомида вилоят кесимида 12 та ўз жонига қасд қилиш, 14та бахтсиз ҳодиса, 23та бевақт ўлим ҳолати қайд этилган.\nжиноятчилик Тошкент вилояти ИИБ\nМарказий Осиёда уюшган жиноятчилик даражаси қайси давлатда энг баланд экани маълум бўлди


"Пахтакор" Боян Матич билан хайрлашди\n18 декабрь, 2021, 05:51\nТеглар:Пахтакор | Сербия | Суперлига\nЛегионер энди ўзига бошқа жамоа топади.\nЯнги мавсум олдидан “Пахтакор” сафида ҳам ўзгаришлар юз беради. Шу сабабдан жамоани тарк этадиган ва янги қўшиладиган ўйинчилар бўлиши табиий.\nЁдингизда бўлса, “шерлар” сафига иккинчи давра олдидан сербиялик ҳужумчи Боян Матич таклиф қилинганди. Ўшанда у билан мавсум охирига қадар шартнома имзоланган. Агар легионер ўзини кўрсатса, келишув узайтирилиши кўзда тутилган.\nЯқинда Sports.uz сайтига берган интервьюсида келаси йили ҳам "Пахтакор"да тўп суриш нияти борлигини ва имконият берилса, ишончни оқламоқчилиги ҳақида гапирганди.\nАммо 22 декабрь куни 30 ёшни қаршилайдиган сербиялик ўйинчи Суперлигада “Пахтакор” таркибида 12 та учрашувда майдонга тушиб рақиблар дарвозасига 2 марта гол урди. Ҳужумчининг бундай натижаси клуб раҳбариятини қониқтирмади.\nSports.uz сайтига маълум бўлишича, “Пахтакор” Матич борасида бир қарорга келди ва клуб у билан хайрлашишни лозим топди. Шундай қилиб, Боян “шерлар” жамоасини тарк этган илк футболчига айланди.


05:00 / 07.03.2017 2368 pdf Ўқиш режими + -\nБу ҳақда юқорида эслатилган китобда шундай дейилади:\nБиз жамоатни «ҳақ ва тўғри» деб, тафриқани «тойилиш ва азоб» деб биламиз.\nШарҳ: Яъни «Саҳобалар жамоасига, тобеъинлар жамоасига ҳамда Қуръон ва Суннатни ушлаган асрлар жамоасига эргашишни «ҳақ ва тўғри» деб биламиз. Тафриқачилик ва жамоатга хилоф қилишни «йўлдан тойиш ва азобга сабаб» деб эътиқод қиламиз».\nБундан ташқари, бир қанча ҳадисларда ушбу маъно алоҳида таъкидланади. Масалан:\n«Расулуллоҳ соллаллоҳу алайҳи васаллам: «Ким жамоатни бир қарич тарк қилса, батаҳқиқ, бўйнидан Ислом бўйинбоғини ечган бўлади», дедилар».\nБошқача айтиладиган бўлса, Исломдан чиқади. Шунинг учун мусулмонлар оммасидан, яъни Аҳли сунна вал жамоа мазҳабидан четга чиқмаслик лозим.\n«Умар розияллоҳу анҳу Жобияда хутба қилиб, шундай дедилар:\n«Эй одамлар! Албатта, мен сизнинг ичингизда Расулуллоҳ соллаллоҳу алайҳи васаллам бизнинг ичимизда турганларидек турдим. Ул зот: «Сизларга асҳобларимни васият қиламан. Сўнгра улардан кейингиларни ва улардан кейингиларни.\nСўнгра ёлғон тарқайди. Ҳаттоки кишидан қасам ичиш талаб қилинмаса ҳам, қасам ичадиган, гувоҳлик бериш талаб қилинмаса ҳам, гувоҳлик берадиган бўлади.\nОгоҳ бўлинглар! Бир киши аёл билан холи қолса, албатта, уларнинг учинчиси шайтон бўлади.\nЖамоатни лозим тутинглар. Тафриқадан ҳазир бўлинглар. Албатта, шайтон ёлғиз киши биландир. У икки кишидан узоқроқ бўлади.\nКим жаннатнинг қоқ ўртасини ирода қилса, жамоатни лозим тутсин.\nКимни яхшиликлари масрур қилиб, ёмонликлари маҳзун қилса, ана ўша мўминдир», дедилар».\nБу ерда ҳам мусулмонларнинг динни тутган оммасидан, яъни Аҳли сунна вал жамоа мазҳабидан ажрамасликка тарғиб бор. Эътибор берадиган бўлсак, «Жамоатни лозим тутинглар»да Аҳли сунна вал жамоа мазҳабини маҳкам ушлашга буйруқ бор. «Ким жаннатнинг қоқ ўртасини ирода қилса, жамоатни лозим тутсин»да Аҳли сунна вал жамоа мазҳабини маҳкам тутганларга жаннатнинг қоқ ўртасидан жой ваъда қилиш бор.\nБизнинг юртимиз Мовароуннаҳрда ҳам соф Ислом ақийдаси ҳукм сурган пайтда халқимиз дунё халқларининг пешқадами бўлган. Ҳаётнинг турли соҳаларида ажойиб тараққиётга эришган. Бошқа турли илмлар қатори, ақийда илмида ҳам бутун дунёга донг таратган улуғ уламоларни етиштириб чиқарган.\nЎша буюк ватандошларимиздан бирлари имом Абу Мансур Мотуридий ҳазратларига Ислом уммати ҳақли равишда «Аҳли сунна вал жамоа ақийдасини тузатувчи» лақабини берган.\nИмом Мотуридийнинг Аҳли сунна вал жамоа мазҳабига мувофиқ Қуръони Каримга қилган тафсирлари «Таъвилоту аҳлис-сунна» деб номланади. У кишининг «Китобут-тавҳид» номли китоблари ақийда бобидаги энг мўътабар китоблардан ҳисобланади. Аҳли сунна вал жамоа мазҳабидаги бош йўналишлардан бири у кишининг номлари билан «Мотуридия» деб аталади.\nШунингдек, юртимиздан бу улуғ имомдан бошқа ҳам кўплаб ақийда илми уламолари етишиб чиққанлар. Мисол учун, машҳур «Ал-ақоид ан-Насафия» китобининг соҳиби имом Насафий ва ушбу китобни шарҳ қилган Алламои Тафтазоний раҳматуллоҳи алайҳиларнинг номларини келтиришимиз мумкин.\nАммо бутун мусулмон олами билан бирга тушкунликка тушган бу азиз юрт фарзандлари бошқа мусулмон ўлкалар ўзини ўнглаб олаётган бир пайтда, худосизлик тузуми зулми остида яшади. Аҳли сунна вал жамоа ақийдасини тузатувчи имом Мотуридийнинг набиралари Ислом ақийдаси нима эканини билмай қолдилар.\nНатижада кўпчилик бу соҳада саводсиз бўлиб қолди. Ўзича устоз кўрмай ҳаракат қилган шогирдлар ичидан эса қўлига тушган турли китобларни ўқиш оқибатида тўғри йўлдан озишлар вужудга келди. Турли талашиб-тортишишлар пайдо бўлди.\nВазият ўзгариб, турли халқ ва мазҳаб вакиллари билан мулоқотлар бошланганда эса ким нима деса, шунга эргашиб кетадиганлар кўпайди. Юртимиз одамлари ичида Ислом номидан гапирадиган турли мазҳабларга эргашадиганлар ҳам чиқди.\nЭнди ўзимизни ўнглаб оладиган пайт келди. Бу муаммони уламолар бошчилигида, биргаликда ҳал қилишимиз лозим. Турли тоифа, фирқа ва ҳизбларга эргашганлар ўзлари жиддий ўйлаб кўрсинлар.\nДунёдаги мусулмонларнинг асосий кўпчилиги Аҳли сунна вал жамоададир. Тўрт мўътабар фиқҳий мазҳаблар – ҳанафий, моликий, шофеъий ва ҳанбалий мазҳабларидаги барча мусулмонлар ҳам Аҳли сунна вал жамоадирлар.\nШу ерда, ҳозирги ихтилофчи бемазҳаблар ҳам ўзларини Аҳли сунна вал жамоа деб аташларини эслатиб қўйишимиз лозим. Ўзлари бу мазҳабда бўлмасалар ҳам, ушбу даъвони қиладилар. Аммо Аҳли сунна вал жамоа мазҳабининг имомларини «адашган», деб туҳмат қиладилар. Уларнинг бу ҳийласига учиб қолмаслик керак.\n2. Динимизни ўрганишда ўтган солиҳ мусулмон авлодлар изидан боришимиз зарурлиги.\nДинни ўрганиш ғоятда муҳим иш ҳисобланади. Уни кўринган одамдан олинавермайди. Балки маълум сифатларга эга бўлган мутахассис зотлардан ўрганилади.\nДиний илмларни иймон-эътиқодида собит бўлган, тақвоси билан танилган ишончли кишилардан ўрганиш керак. Шу билан бирга, у одам ўзидан олдинги олимлардан устоз тутган ва ҳар бир илмда устозидан ижозат олган бўлиши шарт.\nТушуниш осон бўлиши учун Қуръони Карим қироатини олайлик. Араб ҳарфларини билган, Қуръонни қўлига олиб, уни ўқий олган ҳар бир одам қори бўлиб қолмайди. Шунингдек, овоз ёзиш жиҳозидан қироатни эшитиб, ўшанга тақлид қилиб ўқийдиган одам ҳам қори бўлиб қолмайди. Ҳақиқий қори бўлиш учун аввало устозидан дарс олган, олган дарсини такрорлаб келиб, устозига ўқиб бериб, имтиҳондан ўтиб, ўқишга ва ўқитишга ижозат олган кишидан дарс олиш керак. Устози: «Бу сурани тўлиқ ўзлаштириб олдингиз, энди сизга рухсат, ўқийверинг, ўқитаверинг», деб ижозат берганидан кейингина мазкур суранинг қориси бўлади.\nАвваллари Қуръонни устоз олдида тўлиқ ёд олган кишиларга ёзма шаҳодатномалар берилган. Ўша шаҳодатномаларнинг силсиласи Расулуллоҳ соллаллоҳу алайҳи васалламга етиб борган. Бошқа илмлар ҳам қироатга таққосланади.\n3. Уламоларни ҳурмат қилиш ва уларга эргашиш.\nҚуръони Каримда илм ва уламолар энг олий мақомга қўйилган. Ҳадиси шарифда ҳам илм, уни талаб қилиш, уламолар ва уларнинг фазли ҳақида кўплаб маълумотлар келган.\n«Албатта, Аллоҳдан бандалари ичидан фақат олимларигина қўрқарлар» (Фотир сураси, 28-оят).\nЯна У Зот айтади:\n«Биладиганлар билан билмайдиганлар тенг бўладиларми?» (Зумар сураси, 9-оят)\n«Бу мисолларни одамларга келтирамиз, уларга фақат олимларнинггина ақли етар» (Анкабут сураси, 43-оят).\nИккинчи оятда биладиганлар билан билмайдиганлар, яъни илмлилар билан илмсизлар тенг бўла олмасликлари ҳақида сўз кетмоқда. Илмли одам доимо устин туриши ва фазилатли ҳисобланиши, илмсизда эса бу нарсалар бўлмаслигига ишора қилинмоқда.\n4. Фарзандлар тарбиясига алоҳида эътибор бериш.\nАвлодимиз ва динимиз давомчилари бўлмиш фарзандларимизни айнан Аҳли сунна вал жамоа ақийдавий мазҳабида ва ўзимиз эргашган фиқҳий мазҳабда тарбиялашни йўлга қўйишимиз лозим. Турли бемазҳаблар ва ихтилофчилар таъсири остига тушиб қолмасликларининг эҳтиётини қилишимиз керак.\n5. Турли тоифа, фирқа ва ҳизблардан эҳтиёт бўлиш.\nҲозирги шароит шуни тақозо қилади. Тажриба ҳам шуни кўрсатди. Қайси бир бегона тоифа, фирқа ёки ҳизб бўлса, уларнинг орасида нохушликлар, ихтилофлар, келишмовчиликлар, жанжаллар ва зарарлар келиб чиқмоқда.\nЗотан, бу иш динимизнинг талабидир. Мўмин-мусулмонлар доимо бир-бирлари билан аҳил-иноқ ва дўст-биродар бўлишлари керак. Сиз билан бизни бунга ундовчи оят ва ҳадисларни кўпчилигимиз яхши биламиз. Демак, ўша ояти карималар ва ҳадиси шарифларга ихлос билан амал қилишимиз керак.\n7. Дин, Ватан ва халқ фойдаси учун хизмат қилиш.\nБунинг учун эса аввало ихтилофларга барҳам бериш керак. Қаерда ихтилоф бўлса, ўша ерда мазкур хизматларга футур етади. Ҳамма одамлар кераксиз ихтилофлар билан банд бўлиб, асосий ишлар қолиб кетади ёки заифлашади.\n8. Ихтилофлардан четда бўлиш.\nЗарарли ихтилофлардан четда бўлиш ҳар бир шахснинг бурчидир. Қуръон ва Суннат, шариатимиз аҳкомлари биздан шуни талаб қилади. Ушбу китоб мана шу ҳақиқатни англаб етиш ниятида битилди.\nАллоҳ таолонинг Ўзи барчамизни ихтилофлардан асрасин! Омин!\n(Ихтилофлар, сабаблар, ечимлар китобидан)\n05:00 / 07.03.2017 8612\n05:00 / 07.03.2017 2104\n10022 20:06 / 13.11.2017\n865 17:05 / 11.06.2020\n2460 17:30 / 30.03.2020\n2899 18:48 / 24.05.2017


GM Uzbekistan март ойидан янги опцияли автомобиллар ишлаб чиқаришни синов тариқасида йўлга қўйди\nGM Uzbekistan харидорларга қулайлик яратиш ва мижозларнинг ишончини ошириш мақсадида замонавий хизматлар жорий этиш устида доимо фаолият олиб боради. Шундай қилиб компания харидорларга қўшимча қурилма ва опциялар танлаш имкони бўлган янги Plus пакетини тақдим этади.\nДХХ гиёҳванд моддалар савдосига чек қўйди\nБундан ташқари, Давлат хавфсизлик хизмати Фарғона вилояти бошқармаси ходимлари томонидан Ўзбекистон Республикасига контрабанда йўли билан олиб келинган гашиш гиёҳванд моддаси савдосига чек қўйилди.\n“International Beverages Tashkent” МЧЖ ҚКдаги 24 фоизлик давлат улуши сотувга қўйилади.\nБу саволга Ахборот технологиялари ва коммуникацияларини ривожлантириш вазирининг биринчи ўринбосари Олимжон Умаров\n“Сино”нинг фаолият йўналиши сақлаб қолинади\nСамарқанддаги “Сино” АЖ банкротликка учраган.


Фарангиз Режаметованинг сўнгги куни қандай ўтган эди? (Фото) - Халқ сўзи\nФарангиз Режаметованинг сўнгги куни қандай ўтган эди? (Фото)\n14:19 27 Июль 2018 Маданият\n«Ойижон» фильмидаги бош рол ижрочиси, актриса Фотима Режаметованинг қизи Фарангиз Режаметова (Жамолхонова) 20 июль куни ЙТҲ оқибатида вафот этгани ҳақида хабар берган эдик. «Darakchi.uz» воқеа жойида гувоҳ бўлган, Фарангиз ҳаётининг сўнгги дақиқаларида ёнида турган дугоналари билан боғланди. Шунингдек, унинг вафотидан 3 дақиқа аввал олинган сурат билан бўлишди.\nФарангизнинг вафотидан 3 дақиқа аввал олинган сурат. Фото: «Darakchi.uz»\nДилноза Бобомирзаева: — Мен ва икки қиз орқада, Фарангиз эса Моҳинисо билан биздан олдинроқда кетишаётганди. (Боғдан чиққан бошқа кўпчилик одамлар ҳам ана шу йўлни кесиб ўтаётганди) Дугонамиздан ярим қадамгина олдинда қадам ташлаб юрган Фарангизни айнан ўша қора машина уриб кетди.


..:: ISLOM.UZ ::.. - Илмий манҳажнинг келиб чиқишига сабаб бўлган омиллар\nИлмий манҳажнинг келиб чиқишига сабаб бўлган омиллар\n(унинг қисқача таьрифи билан)\nРасулуллоҳ с.а.в асҳобларига хос бўлган икки хусусият\nИкки хусусият борки, Расулуллоҳ с.а.в асҳоблари улар билан сифатлангандир. Ана шу сифатлар кейинги асрларда аста – секин йўқолиб борди. Улардан кейин келган мусулмон гуруҳларидан биронтаси ҳам ана шу сифатларнинг ҳеч қайсинисига эга бўлолмади. Ҳудди мана шу икки устунлик, Расулуллоҳ с.а.в саҳобаларини ақида асослари ҳамда ҳукмлар тафарруьотини билишда иттибоь қилишга доир бўлган ҳар қандай илмий манҳажни ҳакам санашдан беҳожат этган эди. Гарчи бу манҳаж, Аллоҳнинг китоби ва Расулуллоҳ с.а.в суннатларидан олинган бўлса ҳам. Бу сўзимиз исботини -айниқса -ислом умматининг биринчи асрида яққол кўриш мумкин.\nБу икки устунлик қуйидагилардир.\nБиринчиси: уларнинг маьно англашда ажамларга хос бўлган нуқсонлардан холи бўлмиш соф, табиий араб тилига эга эканликлари\nИккинчиси: саҳобаларнинг Илоҳий фармонларга нисбатан уларни тараддудсиз таслимиятга ундовчи соф, исломий фитрат эгаси эканликлари\nМаьлумки, Китоб ва Суннатдан ҳукм истинбот қилишда бирор мезонни ҳакам қилишга ундовчи эҳтиёжлар иккитадир. Биринчи эҳтиёж- бу кишининг араб тили ва унинг адабиётини билишдаги заифлигидан келиб чиқадиган эҳтиёждир. Иккинчиси эса, шахсларнинг уни тушунишга ҳаракат қилаётган нарса атрофидаги турлича қарашлар ҳамда талашиб-тортишувларидан келиб чиқадиган мунозара ва баҳс сабабли пайдо бўлган эҳтиёждир. Мана шу иккала сабабнинг бирортаси ҳам саҳобалар асрида йўқ эди. Саҳобалар р.а жамоасидан меьзон ёки манҳажни тақозо этадиган эҳтиёжлардан биринчисини қидириб топиш иккинчисини қидириб топишдан ҳам мушкул эди. Бунга қўшимча қилиб яна шуни айтиб ўтиш мумкинки, саҳобалар феьлан дуч келадиган, унга нисбатан бериладиган диний ҳукмни билиш эҳтиёжи билан ақллари машғул бўладиган диний масалалар анча кам ва маҳдуд эди. Кўпинча бундай масалалар, Қурьон ва Суннатда ворид бўлган маьноси очиқ насслар доирасидан ташқарига чиқмас эди. Юқоридаги маьлумотлардан биз, ижтиҳод ва истинбот учун уни ҳакам қилинадиган бирон илмий меьзон қидиришдан ҳижрий биринчи аср мусулмонларини беҳожат қилган муҳит ҳақийқатини билиб олдик. Зеро улар, модомики Қурьон ва Суннатдаги очиқ-ойдин далиллар каби уни ҳакам қилиш имкони мавжуд бўлган нарса бор экан, асло мунозарага кирмас эдилар. Уларда луғавий малака ва арабий завқ борасида ҳеч қандай ожизлик йўқ эди. Шунинг учун саҳобалар, ҳукмларни билишда ундан кўмак оладиган миқёс ёки манҳажни ушлашга уларни мажбурлайдиган бошқотирувчи ҳайронлик ҳолатига тушиб қолмадилар. Вақти келиб футуҳот ва шу каби нарсалар сабабли уларнинг атрофида янги-янги ҳодиса ва янги-янги ишлар кўпайиб кетди. Ва натижада бу янги ҳодиса ва ишлар саҳобаларни қиёс ҳамда раьй салтанатидан ёрдам олишга муҳтож қилиб қўйди. Ундан ташқари саҳобаларда, нафс ва шубҳаларга бўйсунмас, уларнинг қалбларидан отилиб чиққан кучли иймон қуввати бор эди. Улар ўзларидаги мана шу кучли иймон ёрдамида бошқа насслар ва муташобиҳ лафзлар қаршисида сўзсиз таслим бўлиш фазилатини касб этдилар. Ваҳоланки тафаккур ва ижтиҳод эгаларининг кўплари ана шу муташобиҳ лафзлар (ёки оятлар) сиррини билиш ва улардан ирода қилинган ҳақийқатни билишга ўч бўладилар. Муташобиҳ оят ва лафзлар қаршисида саҳобалар қалбларининг тубига ўрнашган, кучли иймонларига муносиб бўлган нарса, ўша муташобиҳларга нисбатан Аллоҳ таоло айтгани ва ирода қилганидек иймон келтирмоқлик эди. Сўнгра уларга ҳеч қандай таьтил ва таьвилсиз (яьни, оят ва лафзларни амалсиз ташлаб қўймаслик ёки уларни бошқа маьноларга бурмаслик), ташбиҳ ва такйифсиз ( яьни, Аллоҳни махлуқларга ўхшатмаслик ва Унга улардаги каби кайфият бермаслик) иқрор бўлиш ҳам саҳобалар иймонига лойиқроғи эди.\nМазкур сабабларга кўра ҳам саҳобалар орасида диний масалаларда райьни ёмон кўриш кенг ёйилган. Зеро уларнинг замонасида динда раьй билдириш кераксиз чуқур кетишлик, ўзини уринтириш ва фойдасиз нарсларга вақт исроф қилишдан ўзга нарса эмас эди. Динда раьй билдиришнинг кароҳияти ҳақида ворид бўлган асарлар жуда ҳам кўп ва машҳурдир. Бу ўринда уларни келтириб ўтиш ёки эслатишга эҳтиёж йўқдир. Нассларга бўлган бу тарздаги ёндашув саҳобалар асри охирига қадар давом этди. Чунки ўша даврдан бошлаб янги омиллар пайдо бўла бошлади ва улар жамият орасида кенг ёйилди.\nАммо бу аср бошларида динда раьй билдириш ёки бу хусусда ўзгалар раьйини қўзғаш тарафига ҳеч ким бош урмади. Шу сабабдан раьйдан огоҳлантириш, унинг кароҳиятини эьлон этиш ва раьйдан ҳамда унинг аҳлидан нафратлантиришга эҳтиёж ҳам бўлмади.\nДинда кўп савол беришдан бўлган қайтариқ масаласига келсак, уни умумий деб тушунмоқлик хатодир. Чунки саҳобалар р.а савол беришдан бутунлай тийилмаган ва савол сўрашдан мутлоқ тарзда қайтарилмаган эдилар.\nБу масала борасида тўғри фикрни Қози Абу Бакр ибн Ал-Арабий билдирган. Ибн Ҳажар р.а ҳам “Фатҳул Борий” китобларида ушбу фикрни қувватлаган. Айтиб ўтилган фикрниг хулосаси қуйдагича, асарларда келган савол беришдан бўлган қайтариқ, Шориь унинг ҳукми ҳақида сукут қилган ишларга оид саволлар ҳақидадир. Дарҳақиқат, ваҳий нозил бўлиб турган ва Расулуллоҳ с.а.в улар орасида ҳаёт бўлиб турган пайтда турли саволлар беравериш беҳуда уриниш ва хали вақти етиб келмаган ишни олдиндан шошилтириш бўлади холос. Зеро, Шориь ваҳий нозил бўлиб турган бир замонда қайси нарса ҳақида сукут қилган бўлса, билингки буни ўз бандалари учун кенглик ва уларга марҳамат нуқтаи назаридан қилган бўлади. Дарҳақиқат, барча нарса аслида мубоҳдир. Агар Шориь нарсанинг аслий ҳукмини ўзгартирмоқчи бўлса, албатта уни ўз ичига олган ваҳий нозил қилади.\nИмом Бухорий хазратлари Саьд ибн Абу Ваққос р.а орқали ривоят қилган марфуь ҳадисда “Дарҳақиқат, мусулмонлар (орасида) гуноҳи каттароғи - ҳаром қилинмаган нарса ҳақида савол бериб, (ўша нарса) унинг саволи туфайли ҳаром қилинишига сабабчи бўлган кишидир.” дейилган. Дароқутний, Абу Саьлаба р.а орқали ривоят қилган марфуь ҳадисда эса, “Албатта, Аллоҳ (сизларга шундай) мажбуриятларни фарз қилдики, уларни (амалсизлик билан) зоеь қилманглар; чегаралар белгиладики, уларга тажовуз этманглар; (баьзи) нарсалар ҳақида -унутишдан эмас, балки сизларга (бўлган) марҳамати ўлароқ- сукут қилдики, улар(нинг ҳукмини) изламанглар.” дейилади. Мазкур ҳадислар юқорида биз айтиб ўтган маьнога далолат қилади.\nЯна шундай савол турлари борки, улар ҳам таьқиқланган саволлар туркумига киради. Балки уларга бўлган таьқиқ янада қаттиқроқ ва бундай таьқиқга лойиқроқдир. Шориь насс орқали, унга унинг қандайлиги ҳақида баҳсга кирмасдан, ўзи хабар берганидек иймон келтиришга амр қилган нарсалар (Аллоҳнинг сифатлари каби) хусусида савол бериш ана шундай турдаги саволлар туркумига киради. Савол бериш таьқиқланган масалалардан яна бири; шундай нарсалар борки, улар ҳақида хабарларда ворид бўлган, аммо улар ҳис қилиш қобилияти орқали билинадиган нарсалар доирасига кирмайди. Ҳатто “хаёллар жавонида” ҳам уларнинг мисоли йўқдир. Бундай саволларга руҳ, қиёмат кунида жасадларнинг қандай ҳашр бўлиш кайфияти ва шунингдек Қиёматга доир кўплаб хабар ва ҳодисалар ҳақидаги саволлар мисол бўлади. Бу каби саволларнинг жавобини билишнинг ягона йўли нақлдир. Уларнинг тафсилотини билишда ёлғиз ақл учун йўл йўқдир. Имом Бухорий р.а Абу Ҳурайра р.а орқали марфуь ҳолда қилган қуйидаги ривоятлари ҳам ҳудди мана шу ҳақиқатга далолат қилади. Мазкур ривоятда Расулуллоҳ с.а.в: “Инсонлар ўзаро (кераксиз) саволлар беришдан, токи “хўш, махлуқларни Аллоҳ яратган бўлса, у ҳолда Аллоҳни ким яратган?” дегунларига қадар, тўхтамайдилар.” деганлар. Ҳадиси шарифда билдирилаётган бу хабар, ана шу тарздаги саволларнинг ноўрин эканлигини билдириш маьносида айтилганлиги барчага маьлумдир.\nАммо бундан ташқари, эҳтиёж юзасидан саволлар бериш матлубдир. Масалан; насс далолат қиладиган нарсани аниқлаш мақсадида савол бериш; насснинг бирор ҳукмга далолат қилишида, усул фиқҳ илмида санаб ўтилган далолат йўлларидан бирини топиш имконияти ҳақида савол бериш; уни билишга муҳтож бўлиб туриладиган, ҳукми нассда келмаган эьтиқод ёки сулук бобидаги нарсалар ҳақида савол бериш кабилар. Бу каби нарсаларни сўраб ўрганиш, нафақат матлубдир, балки вожибдир. Саҳобалар р.а бундай нарсалар ҳақида, Расулуллоҳ с.а.в га ҳеч қандай ноқулайликсиз савол берар, унинг тафсирини сўрар эдилар. Саҳобалар р.а Пайғамбаримиз с.а.в дан чорвани қамиш билан сўйиш ҳукми, амирлар ноҳақ ишга амр қилганларида итоат қилиш вожиб ёки вожиб эмаслиги ҳақида, Қиёмат куни ва ундан олдин бўладиган қон тўкилиш ҳолатлари ҳамда ўша чоғда мусулмон киши нима қилмоқлиги лозимлиги, меросга доир бўлган “калола”, маст қилувчи ичимлик, қимор, “(уруш қилиш) ҳаром саналган ойлар”, етимлар билан қандай муносабатда бўлиш, ҳайз ҳолати, ов ва бошқа нарсалар ҳақида савол берар эдилар. Бундай тарздаги саволларни берувчилар маломат қилинмас, балки уларнинг юқоридаги каби саволларни бериб туриши уларнинг мақталишига боис бўлар ҳамда ўша шахснинг диний ишларда нақадар эьтиборли эканлигига далил ҳисобланар эди. Шунинг учун ҳам Оиша р.а –саҳиҳ ҳадисда ворид бўлишича- ансор аёлларни мақтаганлар. Чунки ҳаё динлари(га оид) ҳукмларни сўрашдан ансор аёлларни мань қилолмади.\nАммо Нубувват ҳайбати ва саҳобалар ўз Пайғамбарлари с.а.в билан қиладиган муомалаларида ўзгалардан ажралиб турадиган юксак даражадаги одоб, уларнинг орасини бироз пардалаб турар эди. Шу боис, улар ҳатто марғуб саналган саволларни ҳам бемалол бера олмас эдилар. Ушбу зикр қилинганлар собит ҳақиқат бўлиб, у таькид ва далил келтиришга муҳтож эмас. Зеро Расулуллоҳ с.а.в саҳобаларининг шаьни, ул зот .с.а.в билан бўладиган мана шундай одобни тақозо қилар эди. Бирорта ҳам ақлли киши йўқки, ушбу ҳайбатнинг мавжудлигини идрок этмасин, гарчи у энг тубан савиядаги фикрий тасаввур ва шуьурий завқга эга бўлса ҳам.\nСаҳобалар р.а нинг Расулуллоҳ с.а.в ҳузурларига аьробий жамоати элчиларининг келишларини кутишликлари сабаби ҳам мана шудир. Аьробийлар келгач, улар билан биргаликда Расулуллоҳ с.а.в мажлисларига кириб ўтирардилар. Савол-жавоблардан илмий манфаат топиш учун аьробийларнинг диний ишлар ва Қурьон маьноларига доир саволларига Расулуллоҳ с.а.в тарафларидан бериладиган жавобларни бор эьтиборлари билан тинглашар эди. Чунки савол ташлаш ва тортинмасдан истаган нарсалари тафсирини сўрашда аьробийлар саҳобалардан кўра журьатлироқ эдилар.\nАнас р.а нинг “Саҳройилардан бўлган оқил кишининг (Расулуллоҳ с.а.в ҳузурларига) келиб, савол бериши ва биз эса унинг (жавобини) тинглашимиз бизга жуда ёқиб тушар эди” деган хотираларини икки шайх ривоят қилганлар. Имом Аҳмад “Муснад”ида Абу Умома р.а дан қилган ривоятда шундай дейилади: “Эй иймон келтирганлар! Ҳар хил нарсаларни сўрайверманглар. Агар зоҳир бўлса, сизга ёмон бўлади. Агар Қурьон нозил қилиниб турган чоғда сўрасангиз, сизга зоҳир бўлади. Ҳолбуки, Аллоҳ уларни авф қилган эди. Аллоҳ мағфиратли ва ҳалим зотдир.” (Моида сураси; 101оят) ояти нозил бўлгач, биз Расулуллоҳ с.а.в дан (ҳар хил нарсаларни) сўрайверишдан қўрқиб қолиб, бир аьробийга бордик ва уни (ёпинчиқ каби) бурда эвазига “сотиб олиб”, Расулуллоҳ с.а.в дан .....сўраб берсангчи.” дер эдик.” Абу Яьло р.а, Баро ибн Озиб р.а дан қилган ривоятда "Бирор нарса ҳақида Расулуллоҳ с.а.в дан сўрамоқчи бўлардиму, бир йил ўтса ҳам, (ул зот с.а.вдан) камоли ҳайбатлари туфайли (сўрай олмасдим). Аьробийлар (биз савол беролмаётган нарсаларни Расулуллоҳ с.а.в дан) сўрашлари учун уларнинг келишини кутар ва аьробийлар саволлари жавобларини эшитиб, ундан истифода қилар эдик.”.\nБиз баён қилиб ўтган нарсалардан маьлум бўлмоқдаки, Расулуллоҳ с.а.в асҳоблари ҳаётида тажаллий топган мазкур устунликлар уларни далил келтириш ва истинбот қилиш борасидаги илмий манҳаж ҳакамлигидан беҳожат қилди. Улар бирор илмий манҳажни асос ёки йўл қилиб, унга боғланиб қолмадилар, ваҳоланки улар мусулмон эдилар. Улар нафақат оддий мусулмон, балки- Аллоҳнинг фазли ила-улардан кейин келганларга нисбатан бир қанча устунликларга эга бўлган мусулмон эдилар. Биз эслаб ўтганимиздек, саҳобалар раьй соҳасидан йироқ, Расулуллоҳ с.а.в тарафларидан қабул қилиб олинган ғайб хабарлари ва маьнолар сирри ҳақида чуқур кетмайдиган ва ана шундай ўринларда ҳеч қандай таьтийл ва ташбиҳсиз насслар зоҳирида тўхтайдиган, эҳтиёж пайдо бўлмаган мавзуларда савол ва изоҳлар сўрамайдиган зотлар эди. Мен ҳам айтаманки, “Ҳа, уларнинг хусусияти мана шу эди. Аммо улар, ҳолатлар ўзгаруви ҳамда омил ва сабаблар алмашувчи натижасида шундай ҳолат ёки шундай даврни ҳам бошдан ўтказдиларки, улар энди биз юқорида мисол келтириб ўтган каби масалаларда ижтиҳод ва мубохаса қила бошладилар. Замонлар ўтиб уммат орасида биз айтиб ўтган устунликлар камайиб, йўқолиб бораверди. Хўш, саҳобалар даврининг иккинчи ярмида ривожланиб борган, аммо илк даврларда мавжуд бўлмаган ана шу ҳолатлар қандай ўзгарди? Уларни ижтиҳодга мажбурлаган янгиланиб борувчи омиллар нималар эди?\nАллоҳнинг тавфиқи ила, энди уларнинг баёнини қилишга киришамиз.


"Дўстлар орттириш ва одамларга таъсир ўтказиш хусусида" китоби, Дейл Карнеги\nОдамлар билан мулоқот қилиш тадбиркор ёки уй бекаси учун ҳам, меъмор ёки депутат учун ҳам бирдек катта аҳамиятга эга. Агар сиз китобдан энг юқори даражада манфаат олмоқчи бўлсангиз, одамлар билан мулоқотни ўрганишга кучли ва жўшқин интилинг.\nБернард Шоу шундай деган: «Агар одам фақатгина ўқитилса, у ҳеч нимани ўргана олмайди». Шоу ҳақ эди. Ўқиш - фаол жараён. Биз амалиётда ўрганамиз. Шунинг учун, агар сиз ушбу китоб тамойилларини ўзлаштиришни истасангиз, амалда нимадир қилинг. Жажжи имконият пайдо бўлган заҳоти мазкур қоидалардан фойдаланинг. Акс ҳолда уларни тезда унутасиз. Фақат фойдаланилган билим хотирамизда қолади.\nҚўлингиздаги китоб - ҳаракатлар китобидир. Ҳаракатни ҳозироқ бошланг.


Хоразм вилоятининг Юқори Дўрмон қишлоғида яшовчи Ўлмасхон Аташева MacCoffee'дан «Совғалар 1,2,3да» акциясининг бош мукофоти – янги Cobalt автомобилининг навбатдаги эгаси бўлди. 18 февраль куни ҳиссиётлар ва қувончга тўла бош совринни тантанали топшириш маросими бўлиб ўтди.\nЎлмасхон – ёш уй бекаси, уч фарзанднинг онаси. Қаҳрамонимиз тан олганидек, у узоқ вақтдан бери «MacCoffee 3таси 1да» қаҳвасининг мухлисидир. Оналик таътилига чиқишдан олдин ҳам, сотувчи бўлиб ишлаганида, Ўлмасхон кундалик иши давомида албатта бир неча марта севимли ичимлигидан баҳра олган. Оналик таътилига чиқиб, ғолибимиз ўз дидига содиқ қолди: ҳар куни бозорга харид учун борганда, у албатта 10 дона «MacCoffee 3таси 1да» маҳсулотини олади.\nУрганчлик ёш она «Совғалар 1,2,3 да» улкан акцияси ва янги Chevrolet Cobalt ютиш имконияти ҳақида ижтимоий тармоқлар орқали билиб олди. Бизга баён қилишича, у иккиланмасдан иштирок этишга қарор қилди: «СМСдан кодларни юбориш менга осон бўлиб туюлди, мен барибир ҳар куни «MacCoffee» ичаман (кулади). Боз устига, совринларни ютиб олиш имконияти ҳам мавжуд. Тўсатдан омад кулиб боқса! Албатта, мен машина ҳақида орзу қилардим. Лекин биласизми, ютуққа балансни тўлдириш ҳам жуда ва жуда ёқимли эди. Бу борада ҳам менинг бир неча бор омадим келди».\nҒолиб автомобилни ютган кунни ўзгача ҳаяжон билан эслайди: «Бу 1 феврал куни соат 19:33 да бўлган. Ўша куни мен аллақачон бир нечта кодларни юборган эдим ва боламдан охирги кодни юборишини сўрадим. Жавоб кутилмаганда тезда келди. Мен шунчаки ишонолмадим, дарҳол эримга хабар бердим –қувончимизнинг чегараси йўқ эди. Биз ушбу ажойиб янгиликни дарҳол қариндошларимизга етказдик».\nҚаҳрамон аёл билан биргаликда, унинг икки овсинлари ва тоғаси маросимга келишди. Дўстона ва илиқ оила ҳиссиётларини яширмади. Ўлмасхонга яқин кишиларнинг кўзларида қувонч кўз ёшлари милтирарди. MacCoffee Original'дан «Совғалар 1,2,3 да» акциясининг мукофотлаш маросимларини доимий олиб борувчи Индира Мифтахова автомобиль калитларини қаҳрамонимизга топширди. Шунингдек, ранг-баранг гулдаста ҳамда ғолибимиз оиласи билан биргаликда маросимнинг барча иштирокчилари мамнуният билан татиб кўрган чиройли торт ҳам маросимда ўрин топди.\nДўстлар, эслатиб ўтамиз, акция 2021 йил февраль ойининг охиригача давом этади. Бу шуни англатадики, сизда Chevrolet Cobalt'нинг бахтли эгаси бўлиш учун ҳали ҳам вақт бор ва эҳтимол, янги ғалаба ҳикояси сизники бўлар... Шунингдек, сиз янги смартфонни ютиб олишингиз ёки мобиль телефонингиз балансини тўлдиришингиз мумкин. Фақат «MacCoffee 3 таси 1да Original» акцияли сашетларини сотиб олинг, кодини топинг ва 3223 қисқа рақамига юборинг.\nБиз эса ажойиб Ўлмасхонни ғалаба билан яна бир бор табриклаймиз ва унга энг яхши тилакларимизни тилаймиз!


Журнал "Экономический Вестник Узбекистана" » (O´zbek) Истеъмолчилар ишончини қозониш – ютуқлар гарови\nГлавная | «O‘zIA–ЭВУ» № 4/2020 | (O´zbek) Истеъмолчилар ишончини қозониш – ютуқлар гарови\n(O´zbek) Истеъмолчилар ишончини қозониш – ютуқлар гарови\nЗалворли қадамлар ва қувончли натижалар\nМагистрал газ қувурлари тармоғи – мамлакат тараққиётида, унинг иқтисодиётини юксалтиришда муҳим аҳамиятга эга тизим ҳисобланади. Хонадонларимиздаги фаровонлик, ижтимоий аҳамиятга эга муассасалардаги имкониятлар, саноат корхоналарининг самарали ишлаши, электр энергияси ишлаб чиқарувчи йирик қувватлар… Буларнинг ҳеч бирини табиий газ таъминотисиз тасаввур қилиб бўлмайди. Бугунги кунда «Ўзтрансгаз» акциядорлик жамияти мамлакат газ транспорт тизимини ривожлантириш ҳамда истеъмолчиларни табиий газ билан бир маромда таъминлаш мақсадида қатор ислоҳотлар ҳар қачонгидан ҳам жадаллашганига гувоҳ бўлиш мумкин. Аввалига ўтган йилда эришилган натижалар ҳақида.\nЖамият томонидан 2019 йилда республика истеъмолчиларига 38 млрд.куб метрга яқин табиий газ етказиб берилди. Жумладан, аҳоли 10 млрд. куб метр дан ортиқ (110,3%), улгуржи истеъмолчилар салкам 24,5 млрд. куб метр, шунингдек, автомобилларга газ тўлдириш компрессор шохобчалари (АГТКШ)га 3,5 млрд. куб метр табиий газ етказиб берилди. Соҳани ривожлантириш мақсадида тизимда амалга оширилган қатор янгиликлар, модернизация ишлари ҳақида сўз кетганида дастлаб газ транспорт тизимини беталафот ва ишончли ишлашини таъминлаш борасидаги саъйи-ҳаракатларга тўхталиш ўринли. Ёқилғи-энергетика ресурсларидан оқилона фойдаланиш, ҳамда табиий газ билан боғлиқ технологик йўқотишларни камайтириш юзасидан кўрилган зарур чоралар натижасида, магистрал газ қувурларининг бир қатор участкаларида аниқланган нуқсонлар бартараф этилди. Хусусан, «Газли–Чимкент» магистрал газ қувурининг 29 км қисмида диаметри 720 мм бўлган қувурлар 1220 мм диаметрли қувурларга алмаштирилди. Натижада ушбу магистрал газ қувурларининг ўтказувчанлиги 1,5 баробарга ошди. «Газли–Когон» магистрал газ қувурининг биринчи тармоғидаги 32 км қисмида эса диаметри 720 мм қувурлар 1020 мм қувурга алмаштирилиши ҳисобига ушбу тармоқ орқали қиш мавсумида реверс газ транспорти 1,1 млрд. куб метрга оширилди. «Ховос – Фарғона» магистрал газ қувурининг иккинчи тармоғидаги 17 км қисми реконструкция қилингани туфайли унинг ўтказувчанлиги ҳам 1,5 баробарга ошиб, Тошкент шаҳри, Тошкент вилояти ва Фарғона водийсига суткасига 30 млн. куб метргача табиий газ етказиб берила бошланди. «Оҳангарон–Олмалиқ» магистрал газ қувурининг\n5 км қисми – диаметри 530 мм дан диаметри 720 ммлик қувурга алмаштирилиши натижасида Тошкент вилоятининг Нурафшон шаҳридаги истеъмолчиларини табиий газ билан барқарор таъминлашга эришилди.\nМуҳтарам Президентимизнинг 2019 йил 20-21 август кунлари Қорақалпоғистон Республикасига ташрифи давомида ҳудудларни ривожлантиришга қаратилган вазифалар белгиланган бўлиб, улардан бири – янги ташкил этилган Бўзатов туманининг аҳолисини табиий газ билан таъминлашдан иборат эди. «Ўзтрансгаз» АЖ тасарруфидаги «Урганчтрансгаз» УК томонидан янги туманда «Бўзатов» газ тақсимлаш станцияси ва унга туташ қарийб 25 км газ қувури тармоғида қурилиш-монтаж ишлари белгиланган муддатда битказилиши натижасида ушбу тумандаги. 3157та хонадонга зангори олов қувурлар орқали етиб борди.\nШунингдек, ўтган йилда магистрал газ қувурларида олиб борилган диагностика натижасида аниқланган қарийб 11 км нуқсонли участкалардаги камчиликлар тўлиқ бартараф этилди. Компрессор станцияларидаги газ ҳайдаш агрегатларининг барчаси техник кўрикдан ўтказилди ҳамда\n94 та агрегат таъмирланди. Жумладан, 8 та двигатель Россия, Украина ва Канада давлатларида капитал таъмирланган бўлса, ички имкониятлардан кенг фойдаланган ҳолда валюта маблағларини тежаш мақсадида жамият тизимидаги корхоналар негизида ҳам двигателларни таъмирлаш ишлари йўлга қўйилиб 4 та двигатель жамият мутахасисслари томонидан таъмирланди.\nГаз таъминотни барқарорлаштириш мақсадида Газни ер остида сақлаш иншоотларига (Хўжаобод ГЕОСИ, Газли МГҚБ) йил давомида қарийб 1,8 млрд. куб метр табиий газ жамланди. Аввалги йиллардан қолган захира манбалари ҳисобидан 2019/2020 йиллар куз-қиш мавсумида 2,5 млрд. куб метрдан ортиқ табиий газ ҳажмлари олинди ва истеъмолчиларга етказиб берилди.\nРеспубликамиздаги саноат корхоналарини табиий газ билан таъминлаш мақсадида 10та эркин иқтисодий зонада (ЭИЗ) газлаштириш ишлари амалга оширилди. Газ тармоқларининг ЭИЗларга тегишли салкам 60 км ва кичик саноат зоналарига қарашли 61км қисмидаги ишлар тўлиқ якунланиб, фойдаланиш учун тайёр ҳолга келтирилди, шунингдек, 7та фармацевтика саноати зонаси газлаштирилди, 20,5 км газ тармоқлари қурилиб, фойдаланишга топширилди. Жамият томонидан олиб борилган ишларга яна бир мисол тариқасида пойтахтимизнинг Сергели туманида бунёд этилган 170 та 7 қаватли уйларга табиий газ тармоғи тортилганини ҳам айтиб ўтишни жоиз деб биламиз.\nУлуғвор марралар ва янги вазифалар\n2020 йилда «Ўзтрансгаз» акциядорлик жамияти олдига қўйилган янги вазифалар янада улуғвор. Жорий йилда Республика истеъмолчиларига қарийб 41 млрд. куб метр табиий газ етказиб берилиши режалаштирилган. Жумладан, биринчи чоракда 12 млрд. куб метрдан ортиқ табиий газ етказиб берилди. Шундан 4,2 млрд. куб метрдан ортиғи аҳоли эҳтиёжи учун йўналтирилди.\nАлбатта жамият ўз олдига қўйган мақсадларига эришиши учун, аввало, пухта замин ҳозирлаш зарур. Бунинг учун жорий йил давомида қарийб 55 км узунликдаги магистрал газ қувурларининг нуқсонли қисмларида 35 км таъмирлаш ва 20 км реконструкция қилиш ишлари режалаштирилган. Жорий йилнинг ўтган 6 ойида магистрал газ қувурлардаги 9 км дан зиёд нуқсонли қисмлари алмаштирилди ва 21 км қисми реконструкция қилинди. Компрессор станцияларидаги газ ҳайдаш агрегатларининг режадаги 89 тасидан 14тасида мукаммал, 18 тасида ўрта, 14 тасида эса жорий таъмирлаш ишлари амалга оширилди.


Илмли ёшлар – юрт келажаги - Баҳоуддин Нақшбанд ёдгорлик мажмуаси маркази\n31 январ 2020 й.\n418 марта ўқилди.\nМуҳтарам имом-домла! Келгуси жума маърузаси “Кечиримлилик – мўминга хос” мавзусида бўлади.\nЭслатма: Юртдошларимизнинг оғзаки диний саволларига жавоб бериш тизими (Колл-марказ)га боғланиш учун 78-150-33-44 телефон рақамига қўнғироқ қилиниши мумкин.\nФатво бўлими мутахассислари томонидан долзарб ва замонавий масалалар юзасидан далилларга асосланган батафсил жавобларни “Дин ва ҳаётга оид саволлар” телеграмм канали орқали эълон қилиб борилмоқда. Ушбу канал орқали ёзма саволларни йўллаш имконияти ҳам мавжуд.


Бугун божхоначилар байрами нишонланмоқда. Ўзгараётган тизим...\n26.01.2021 09:23 0 1684\nБугун — божхоначилар куни! Давлат божхона хизмати органлари ходимлари куни арафасида бир гуруҳ журналистлар божхона постлари ва «Божхона тарихи» музейи фаолияти билан танишдилар. Бу кун ҳамма учун ўзгача ўтди.\nҲар қандай иқтисодиётнинг асоси - савдо-сотиқ ҳисобланади. Савдони эса божхонасиз тасаввур этиб бўлмайди. Тан олиш лозим, яқин тарихимизда божхоначилар ҳақидаги тасаввур жуда ҳам яхши эмас эди. Аммо энди ҳаммаси ўзгарган, медиа-тур давомида журналистлар бунга ишонч ҳосил қилдилар.\n«Тошкент-товар» ташқи иқтисодий фаолият божхона постида ўтган 2020 йилда 86 минг 422 та божхона юк декларациялари расмийлаштирилди. Бундан давлат бюджетига 3 трлн 989 млрд сўмдан ортиқ тўловлар ўтказилган. Экспорт эса салкам 384 млн АҚШ долларини ташкил этди.\nМазкур божхона пости 1998 йил ташкил этилган бўлиб, ҳозирда «Orient Logistics Center» логистика маркази ҳудудида жойлашган. Журналистлар мазкур логистика маркази билан ҳам яқиндан танишишди. 7000 кв.м майдонга эга мазкур божхона омбори Германия ва Туркиядан келтирилган энг замонавий юклаш ускуналари билан жиҳозланмоқда.\nМедиа турнинг навбатдаги манзили «Арк-булоқ» ташқи иқтисодий фаолият божхона пости бўлди. Ушбу пост ҳам логистика марказида жойлашган бўлиб, ташқи иқтисодий фаолиятдаги экспорт-импорт операцияларини амалга оширувчи тадбиркорлик субъектларига хизмат кўрсатиб келмоқда.\n«Highway logistics center» замонавий логистика маркази 2017 йил ташкил топган ва 2018 йил феврал ойидан иш фаолиятини бошлади.\nЎтган уч йил, яни 2018-2020 йиллар мобайнида прогрессив тарзда иш фаолиятини юргизиб келди, қискача қилиб айтганда, 2018 йилда ҳафтасига юк ортиш-тушириш, сақлаш хизматларини 600 тоннагача амалга оширган бўлса, 2020 йил якунига келиб бу кўрсаткич ҳафтасига ўртача 1400 тоннани ташкил этди.\nХавфни бошкариш тизими жорий этилгандан сўнг, агар БЮД сариқ ёки яшил йўлакларга йўналтирилса, юкларни ортиш-тушириш, кўрикдан ўтказиш жараёнлари, божхона ходими иштирокисиз амалга оширилади. Бу эса тадбиркорларга қулайлик яратади.\nМазкур божхона постида ҳам «Ягона дарча» божхона ахборот тизими орқали товар ва транспорт воситаларига берилган рухсат этувчи турдаги ҳужжатларни онлайн тарзда кўриш ва текшириш механизми жорий этилган. Ушбу божхона постида божхона расмийлаштирувига зарур бўлган ҳужжатларни беришга ваколатли бўлган мутасадди идораларнинг вакиллари ҳам фаолият олиб бормоқда.\nУшбу божхона постида божхона расмийлаштирувига зарур бўлган ҳужжатларни беришга ваколатли бўлган мутасадди идораларнинг вакиллари ҳам фаолият олиб бормоқдалар.\nМедиа тур якунида журналистлар Давлат божхона қўмитасининг «Божхона тарихи» музейига ташриф буюриб, минтақада божхона ишининг яратилиши, шаклланиши тарихи ҳамда божхона иши асослари билан танишишди.\nҲуқуқ 22/04, 17:28\nБожхоначилар автотранспорт воситаларининг «қалбаки» давлат рақамларини фош этишди


Она қизининг ётоқхонасида арвоҳни кўрганини билдирди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Она қизининг ётоқхонасида арвоҳни кўрганини билдирди\t09:45, 09 ноябрь\tАвстралиялик Жейд Йатес исмли аёл Фейсбукка арвоҳ акс этган видеони жойлаштирди, деб хабар берди “Nonbox.ru” нашри. Аёлнинг кичкина, Руби исмли қизи хонасида ёлғиз ухлагани сабабли, у кечаси қизини назорат қилиш учун ётоқхонага видеокамера ўрнатди. Бир куни аёл кузатув камерасига қараб туриб, даҳшатга тушди. Қизининг каравотчаси устида ҳаракатланаётган шаффоф, оқ доғга кўзи тушди. Унинг айтишича, хонанинг эшик ва деразаси ёпиқ бўлган. Шу сабабли у мазкур видео юзасидан ижтимоий тармоқ фойдаланувчиларининг фикри билан қизиққан:\n“Бугун кечаси умуман ухлай олмасам керак. Балки кимдир руҳ ва арвоҳларнинг борлигига ишонар, аммо мен шу кунгача уларнинг мавжудлигига ишонмаганман. Қизим Рубининг каравотчаси устида турган нарсани кўриб, даҳшатга тушдим. У нима бўлиши мумкин? Қўрқиб кетган она.”\nБу видеони уч миллиондан ортиқ одам томоша қилиб, фикр билдирди. Уларнинг аксарияти оқ доғни хира нур, шуъла деб, баъзи мистикага ишонувчилар эса арвоҳ деб тан олган.\nЎғлингизга тўғри тарбия бераяпсизми?\tТашқи ўзгаришларга қараб ташхис қўямиз! Ўғилми ёки қиз?\tБолани ҳимоя қилиш керакми ё йўқ?\tСиз яхши онасиз! Мана бунинг 10 исботи... Қизингиз келажакда она бўлади. Буни унутманг!\tОдноклассники, facebook, twitter…да қиёфангиз қандай?\tОтправить


Ғарб сўфийлардан умид қилмоқда\nАйрим сиёсатшунослар фикрича, Толибонни музокаралар доирасига олиб киришда сўфийларнинг ёрдамидан фойдаланиш керак.\nАйрим мутахассислар Афғонистон жамиятида катта тaъсирга эга бўлган сўфий уламолар мамлакатда тинчлик ўрнатилиши учун салмоқли ҳисса қўша олади, деган фикрни билдирмоқдалар..\nСўфий уламоларга кўра, Афғонистон аҳолисининг 60 фоизи сўфийлик оқимига мансуб ёки сўфийлик қадриятларини ҳурмат қилади. Афғонистонда таниқли сўфий уламолар дафн қилинган жойлар аҳоли учун аллақачон муқаддас зиёратгоҳларга айланган. Сўфий уламолар эса одамлар орасида ҳурмат ва таъсирига эга.\nШу боис айрим мутахассислар уруш вайронага айлантирган Афғонистонда сўфийлар тинчлик ўрнатилишига катта хисса қўшиши мумкин, деган фикр билдирмоқда.\nЎзи сўфий бўлган таниқли афғон сиёсатчиси Саид Исҳоқ Ғийлоний Озодлик мухбири билан суҳбатда қуролли кучлар Толиблар жангариларини ҳозирга қадар енга олмаганини, исёнларга барҳам бериш учун бошқа усулларни қўллаш вақти етиб келганини айтди.\n- Агар сўфийликка эътиқод қилувчилар қўллаб-қувватланса, Ислом дини номидан турли гуруҳлар содир этаётган зўравонликларнинг олдини олишда уларнинг 99,9 фоиз ёрдам бериш имконияти бор. Сўфийлар Афғонистонда тинчлик қарор топтиришни жуда хоҳлайди. Шуни таъкидламоқчиманки, Толибларнинг аксари сўфийлик ҳаракатига, айниқса, Қодирия ва Нақшбандия ҳаракатларига мансуб, -дейди Ғилоний.\nУнга кўра, аслида Толибон ҳаракати раҳбари Мулла Муҳаммад Умар ҳам ваҳобийлик оқимини қабул қилишдан олдин сўфий бўлган. Бироқ айрим мутахассислар бу иддаога қўшилмайди.\nТасаввуфчилар тинчлик тарафдори деган тушунча мавжудлигига қарамай, Афғонистондаги сўфийлар сиёсат ва ҳарбий можароларда фаол иштирок этиб келган. Афғонистоннинг яқин тарихида сўфийлар қурол олиб Совет қўшинларига қарши жиҳодда қатнашган. Айни пайтда улар Афғонистонда Ғарбдаги каби дунёвий ҳукумат бўлишига қарши.\nМаъсуд Нақшбанд сўфий уламо ва совет қўшинларига қарши курашган собиқ мужоҳидлардан бири.\n- Толиблар Ислом қонунларни бўрттириб талқин қилади ва бу қабул қилиб бўлмас ҳол. Улар биз айтаётганимиздан бошқача талқин қилади,- дейди Нақшбанд.\nСўнгги ойларда айрим ғарблик мутахассислар,жумладан, АҚШдаги Ran Corporation тадқиқот маркази радикал ва экстремистик гуруҳлардан ҳимоя сифатида сўфийлар қўллаб-қувватланиши кераклигини таклиф қилмоқда.\nҒийлонийнинг айтишича, Афғонистон ва Покистондаги ваҳобийларни араб давлатлари қўллаб-қувватлаётган ва молия билан таъминлаётган бир пайтда ташқи дунё сўфийларга ёрдам кўрсатаётгани йўқ.\nҒийлоний Ғарб давлатлари томонидан сўфийларга очиқдан-очиқ ёрдам кўрсатилса, Афғонистонда ҳамма уларга шубҳа билан қараш пайдо бўлади, деган ишончда.\nШу ўринда “Сўфийлар Толибларни ўз қуролларини ташлашга кўндиришга уринса, улар рози бўлиши мумкинми”, деган савол туғилади.\nТолибларнинг таниқли арбоби, Нью-Йоркдаги собиқ Толиблар вакили Абдул Ҳаким Мужоҳид бу уриниб кўришга арзигулик иш эканини айтади.\n- Толибон исломий ҳаракати келиб чиқиши турлича бўлган одамлардан иборат. Толиблар орасида сўфийликнинг барча оқимига қарши бўлганлар ҳам бор. Шунингдек, Толибларнинг кўпи Нақшбандий ва сўфийлининг бошқа оқимларига мансуб бўлиб, улар бу оқимларини жуда ҳурмат қилади.\nАгар таъсирга эга бўлган ва билимдон одамларга имконият берилса, улар Афғонистондаги тинчлик жараёнига ёрдам беришлари мумкин,- дейди Нью-Йоркдаги собиқ толиблар вакили Абдул Ҳаким Мужоҳид.\nНақшбандий оқимига мансуб афғонистонликлар фикрича, можаронинг сиёсий ечими топилмагунча, сўфийларнинг Афғонистонда тинчлик ўрнатиш роли чекланган бўлиб қолаверади. Муаммога сиёсий ечим топиш учун сиёсий ирода керак бўлади. Бироқ Толиблар бунга хоҳиш билдираётгани йўқ.\nАгар муаммонинг сиёсий ечимини топишда сўфийлар Толибларни сулҳ музокаралари столи олдига олиб келишга ёрдам берса, уларнинг таъсири анча ортиши айтилмоқда.


Қўқон сартарошхоналаридан бирида чиққан жанжал ўлим билан якунланди\n16:30 / 13.07.2015\nҚўқон шаҳрида истиқомат қилувчи 23 ёшли Қаҳҳор исмли йигит сартарошхонада маҳалладоши Ҳайдар билан талашиб қолиб, унга мушт кўтарди. Бундан ғазабланган Ҳайдар акасини телефон орқали чақирди.\nҚаҳҳор уйга кириб, пичоқ кўтариб чиқди ва Ҳайдарни кечки пайт кимсасиз бўлган мактаб ҳовлисига бошлади. Бу пайти Ҳайдарнинг акаси Бекзод дўсти Муҳсин билан воқеа жойига етиб келди. Болаларнинг тўпланиб турганини кўрган маҳалладош Маҳмуд ака жанжални тўхтатиш учун мактаб олдига йўл олди.\nҚаҳҳор Бекзодга ташланиб, унинг қорнига пичоқ санчди ва панжара ошиб қочиб кетди. Маҳмуд ака дарҳол воқеа жойига тез тиббий ёрдам машинасини чақирди. Аммо Бекзоднинг шифохонага етиб бормасдан жони узилди.\n“Ҳуқуқ” нашрининг ёзишича, Қаҳҳор қўл урган қотиллиги учун 16 йилга озодликдан маҳрум қилинди.


Appleнинг чораклик даромади 29 фоизга ошди\n29 Октябрь 2021 11:41\nNEW YORK. TASS-Kazinform 2021 йилнинг сўнгги чораги якунларига кўра, Aмериканинг Apple компаниясининг даромади ўтган йилга нисбатан 29 фоизга ошган. Буни компаниянинг пайшанба куни ўз сайтида чоп этилган баёнотлари тасдиқлайди. Бу ҳақда Kazinform TASSга таяниб хабар беради.\n25 сентабрда якунланган уч ойлик ҳисобот даврида Appleнинг даромади 83,4 миллиард долларни ташкил этди. 2020 йилнинг шу даврида бу кўрсаткич 64,7 миллиард долларга яқинлашди. Ўтган чоракда компаниянинг соф фойдаси 20,5 миллиард АҚШ долларини ташкил этди. Ўтган йилнинг шу даврига нисбатан 12,6 миллард доллар кўп.\n1976 йилда ташкил этилган Apple iPhone, iPad, iМаc, МаcBооk, iPod ва бошқа юқори технологияли ускуналарни ишлаб чиқаради. Корпорация дунёдаги энг йирик корпорациялардан биридир.


Бакиев истеъфога чиқиш нияти йўқлигини айтмоқда\nҚирғизистон Президенти Қурманбек Бакиев мухолифат ҳокимиятни ўз назоратига олганини эълон қилганига қарамасдан, истеъфога кетиш нияти йўқлигини баён қилди.\n“Эхо Москвы” радиосига берган интервьюсида Бакиев ҳозирда мамлакат жанубида экани ва истеъфога чиқишга асос кўрмаётганини таъкидлади.\n- Мен давлатнинг сайланган раҳбариман ва ҳеч қандай мағлубиятни тан олмайман. Мен қуролли гуруҳлар томонидан содир этилган зўравонликни ўтакетган қонунбузарлик, деб ҳисоблайман ва ўзимни мағлуб, деб ҳисобламайман, деди Бакиев.\nБу собиқ ташқи ишлар вазири Роза Ўтунбаева муваққат ҳукумат раҳбари, деб эълон қилинганидан бери, Бакиевнинг ахборот воситаларида қилган биринчи чиқиши бўлди.\nАйни пайтда, муваққат ички ишлар вазири Болот Шерниёзов хавфсизлик кучларига талончиларга қарши қурол ишлатишга буйруқ берганини маълум қилди. Кейинги икки кун ичида Бишкекда ҳукумат бинолари ва кўплаб дўконлар талон қилинди.\nҚирғизистон соғлиқни сақлаш вазирлиги эъолн қилган сўнгги маълумотларга кўра, чоршанба кунгии исён пайтида 90 киши ҳалок бўлиб, мингдан ортиқ одам жароҳатланган. Ўтунбаева зўравонликларда юзга яқин одам ҳалок бўлганини айтмоқда.\nПайшанба тунда Бишкекнинг турли минтақаларидан автоматлар овози эшитилди.\nПойтахтдаги аксар бинолар чироқлари талончилар диққатини тортмаслик мақсадида ўчириб қўйилган.\nХалқаро ҳамжамият, жумладан, Қўшма Штатлар, Россия, Хитой ва БМТ барча томонларни босиқликка чақирмоқда.\nБМТ Бош котиби Бан Ки Мун пайшанба куни Қирғизистонга ўзининг махсус вакилини юборажагини маълум қилди.\nЕвропа Иттифоқи Ташқи ишлар вазири Кэтрин Эштон мамлакатда иложи борича тезроқ қонун ўрнатилишига чақирди.\nОқ уй Қирғизистон куч ишлатар идораларининг ҳаракатлари қурбонларга олиб келганидан таассуф билдирди.


Олдинги авлод Chevrolet Cruze рестайлинг қилинди\n16:35 / 06.08.2015 2647\nChevrolet компанияси ўзининг Cruze русумли автомобилнинг янгиланган вариантини Таиландда намойиш этди. Бу ҳақда «Ўзавтосаноат» расмий сайти хабар тарқатмоқда.\nМанбанинг ёзишича, янгича кўринишдаги мазкур машина янги электроник хусусиятлар билан бойитилган. Автомобил дизайни сезиларли равишда ўзгартирилган, радиаторга икки қаватли панжара ўрнатилган. Янгича капот, янгича олд бамперлар билан жиҳозданган.\nМашинанинг орқа светодиодли ёритгичлари Chevrolet Camaro`нинг ёритгичларини эслатиб юборади. Орқа номерни жойлаштириш ўрни капот томининг ён қисмидан бамперга кўчирилган.\nCruze шунингдек янги 17 дюймли шиналар ўрнатилади. Асосий ўзгаришлардан бири эса Chevrolet MyLink дастурида ишловчи 7 дюймли мултимедиа дисплейи ўрнатилганида бўлди.\n1,8 кучга эга Ecotec двигатели ва 141 от кучига эга янги авлод машинаси июнь ойида АҚШда намойиш қилинганди. Chevrolet Cruze янги авлоди АҚШ ва Канадада 2016 йилнинг бошида сотувга чиқарилиши режалаштирилган.


2007 йилда Россиядаги чет эллик фуқароларнинг ҳаёти енгиллашадими? - Фарғона.Ру ахборот агентлиги\n20:33 msk, 13 Июль 2020\n07.12.2006 23:32 msk\nИгорь Дрижак. flm.ru фотоси\nБугунги кунда чет эллик фуқароларнинг Россияда яшаши масаласида муаммоли ҳолатлар мавжуд. РФда амалга оширилаётган чора-тадбирлар натижаларини таҳлил қила туриб, бугунги кунда миграцион жараёнлар иштирокчиларида бир-бирларига нисбатан анча эътирозлар борлиги хусусида гапириш мумкин.\nШуниси муҳимки, уларнинг кўпи асосли ва Россия баъзан ўз нуқсонларини бартараф қилиш бўйича чоралар кўриб туради. Аммо бу қонунчилик даражасида бўлаяпти, турмушда эса чора-тадбирлар бошқача амалга оширилмоқда.\nМенинг субъектив фикрим шундан иборатки, қонунчилик ташаббуси ўз мафкураси доирасида тўғри ва уни тез-тез ўзгартириб туришга ҳожат йўқ. Бутун эътиборни режаланган натижага етишни секинлаштираётган ҳақиқий сабабларни бартараф этишга қаратиш лозим. Бунақа сабаблар кўп, аммо энг асосийлари қаторида коррупция, мансабдор шахсларнинг малакаси камлиги, чет эллик фуқаролар эга бўлишлари мумкин бўлган изоҳловчи ҳужжатларнинг йўқлигини айтиш мумкин. Афсуски, саналган камчиликлар билан кураш қарийб олиб борилмаяпти.\nРоссия президенти томонидан 2006 йилнинг 22 июнида тасдиқланган Хорижда яшовчи ҳамюртларни Россия Федерациясига ихтиёрий кўчишига кўмаклашиш бўйича давлат дастури бунга яққол мисол бўла олади. Унинг оралиқ натижалари 2007 йилнинг бошидаёқ маълум бўлиши керак, чунки ушбу дастурнинг биринчи босқичи айнан шу пайтга режаланган. Бироқ қўйилган вазифаларни ҳал қилишнинг бугунги суръати режалар амалга ошишига шубҳа қилишга мажбур қилади.\nМенимча, Федерал муҳожирлик хизматининг мансабдор шахслари ўзига тобеъ бўлган кишиларга жойларда ҳар бир вазият юзасидан одамга ўхшаб ишлаш ҳамда ҳар бир аризачи муаммоларини ўрганароқ, қонунчилик меъёрларига риоя қилиш имкониятлари ҳақида консультатив ёрдам бериш зарурлигини тушунтириб қўйишлари мумкин эди. Нозирлар Россияда “янги чет эллик”ларнинг пайдо бўлиш тарихига эътиборга олсалар яхши бўларди, чунки уларнинг кўпчилиги бирор-бир мамлакат фуқароси бўлиш истагини билдирган бизларнинг собиқ юртдошларимиздир. Бу одамлар паспортни шунчаки олганлар ва паспорт алмаштиришнинг оқибати бунақа бўлиши ҳақида ўйламаганлар. Улардан кўпи аллақачон мустақил равишда Россияга кўчиб келиб бўлганлар ва ҳозирда фақат Россия паспортига эга бўлмаганлари учун номашруъ ҳолатда юрибдилар. Бу тоифа одамлар на бирор жойга кетиш, на расмий равишда ишлаш имкониятига эгалар. Табиийки, улар ҳеч қанақа солиқ тўламасдан, номашруъ тарзда ишламоқдалар. Фуқароларнинг бу тоифасига ҳеч қанақа квота ёрдам беролмайди – ҳужжат бўйича улар РФда умуман йўқлар. Афсуски, яқинда қабул қилинган ҳужжатларида бу муаммони ҳал этиш назарда тутилмаган. Мансабдорлар эса бу муаммони ҳал қилишни истамаяптилар, чунки бу уларга қўшимча даромад келтиради.\nАгар 2007 йилнинг январидан кучга кирадиган янги қонунлар юзасидан ўз фикримни билдиришга уринсам, аввал баён этилганларни ҳисобга олган ҳолда, мен уларнинг амалга ошириш натижалари олдингидай бўлишини, аммо Россия иқтисодиёти учун бироз самаралироқ бўлишини айтган бўлардим, чунки чет элликларнинг бир қисми машруълашишга эриша оладилар. Ҳукуматнинг “Россия Федерациясида чет эллик фуқаролар томонидан меҳнат фаолиятини амалга ошириш учун рухсатномалар бериш тартиби тўғрисида”ги, “Виза олиши шарт бўлмаган ҳолда Россия Федерациясига келган чет эллик фуқароларга ишлашга рухсатнома бериш учун 2007 йил квоталарини тасдиқлаш тўғрисида”ги ҳамда “2007 йил учун Россия Федерацияси ҳудудида чакана савдо соҳасида фаолият юритувчи хўжаликлар томонидан ишлатилаётган чет эллик фуқаролар миқдорини белгилаш тўғрисида”ги охирги учта қарори хусусида улар бугунги кунда чет эллик фуқароларда мавжуд бўлган муаммоларни тўла ҳал қила олмаслигини қайд этиш мумкин. Бу қонунлар, чет эллик фуқаролар билан боғлиқ меҳнат муносабатлари муаммоларини бартараф қилишни мақсад қилган ҳолда, “гастарбайтерларга қарши курашиш”, “кавказликларнинг бозорлардаги зўравонликлари” каби урғуларга йўл беради ва коррупциянинг гуллаб-яшнашига имкон яратади.\nБиринчи апрель куни Россия бозорларидаги аҳволни кузатиш қизиқ бўлса керак, чунки шу кундан бошлаб бозорларда чет эллик фуқароларнинг ишлаши юқорида эслатилган ҳукумат қарорлари билан максимал даражада чекланади. Қизиқ, 2007 йилнинг 1 апрелидан бошлаб бозорларда чет эллик савдогарларнинг бўлмаслигига ишонадиган одам бормикин?! Тахмин қиламанки, бундай чора-тадбирлар қонунбузарликлар учун олинадиган пора ҳажмини ошишига сабаб бўлажагига амин бўлган кишилар кўпроқ бўлса керак. Шу нисбатда иш учун рухсатнома олиш ва чет элдан ишчи кучи жалб қилиш тартибининг енгиллаштирилгани оқилона ишга ўхшамайди. Бироқ коррупцияларчилар учун албатта яхши бўлади: ишчи қанча кўп бўлса, жазолашга асос берувчи қонунбузарликлар шунча кўп бўлади.\nЮқорида айтилган гаплар хулосаси ўлароқ тахмин қиламанки, кириб келаётган йилда чет элликлар муаммолари миқдори камаймаса керак. Менинг ҳамкасбларим бўлмиш ҳуқуқшунослар ва адвокатларнинг эса ҳақ-ҳуқуқлари бузилган кишиларни ҳимоя қилиш бўйича ишлари анча кўпаяди. Шу билан бирга, Россия қонунчилиги эволюциясидан қатъий назар чет эллик фуқаролар ўз кучлари билан муаммони ҳал этишга ёрдам бераётган аллақандай тенденция пайдо бўлганини қайд этишни истардим. Бу тенденция одамларнинг пул учун арзимаган муълумотномадан тортиб паспортгача бўлган ҳар қанақа ҳужжатни ясаб бериши мумкин бўлган ёлғондакам идоралардан эмас, профессионал ҳуқуқшунослардан ёрдам сўраб мурожаат қилаётганларида акс этгандир. Бундан ташқари, охирги пайтларда ҳуқуқ ҳимоячиларининг фаолияти кўпроқ эл оғзига тушмоқда, у жамоатчилик қизиқишини ўзига жалб этаяпти, охир-оқибат, кўзланган натижага эришилаяпти. Умид қилардимки, бу тенденция давом этади, чет эллик фуқаролар эса оқилона иш тутиб, ўз ҳуқуқларини қонуний йўл билан ҳимоя қилишдан чўчимай қўядилар.\nИгорь Дрижак, “Финанси. Право. Менежмент” юридик-консультацион ширкати директори, Москва шаҳри. Муаллиф розилиги билан босилди. FLM.ru


Парижда глобал иқлим ўзгариши муаммосига бағишланган саммит иш бошлади\nСОР21 конференциясида 150ка яқин давлат раҳбари иштирок этмоқда\nАҚШ Президенти Барака Обама Парижда 30 ноябрь куни бошланган глобал иқлим ўзгариши муаммосига бағишланган саммитда сўзлаган нутқида жаҳон ҳамжамияти “фурсатдан фойдаланиб”, дунё давлатлари иқлим ўзгаришига қарши курашга масъулият билан ёндошаётганини намойиш қилишлари керак, дея баён қилди.\nБМТ етакчилигида ташкиш этилган СОР21 конференциясида 150ка яқин давлат раҳбари иштирок этмоқда. Обама иссиқхона газларини чиқариш бўйича иккинчи давлат ҳисобланган Қўшма Штатлар иқлим ўзгаришига қарши кураш бўйича ўз зиммасига олган мажбуриятига содиқ қолади, дея таъкидлади.\nАҚШ раҳбари шунингдек ўз мамлакат иқлим ўзгариши таъсирига қарши курашаётган заиф мамлакатларга молиявий кўмак кўрсатишини ваъда қилди.\nСаммит очилишида нутқ сўзлаган Франция Президенти Франсуа Олланд саммит иштирокчиларига мурожаат этиб, иқлим ўзгариши борасида келишувга эришишга чақирди.\n30 ноябрь куни бошланган саммитда гапирган Олланд муаммо ҳеч қачон бунчалик долзарб бўлмаган, дея таъкидлади.\nСаммит иштирокчиларига мурожаат қилган БМТ Бош котиби Бан Ки Мун 21-аср охирига қадар глобал илиқлашув жараёнини икки даражага пасайтириш учун инсоният “бунданда тезроқ” ва “бунданда жадалроқ” ҳаракат қилиши шарт, дея баён қилди.\nБМТ ташкил этган СОР21 деб номланувчи анжуман 196 мамлакат ўртасида глобал илиқлашув сабаби деб кўрилаётган иссиқхона газлари миқдорини камайтириш бўйича келишувга эришилишини мақсад қилган.\n30 ноябрь куни Парижда бошланган конференция 11 декабрга қадар давом этади. Франция пойтахтида шу ой бошроғида амалга оширилган террор хуружлари ортидан хавфсизлик чоралари кучайтирилган.\nСаммит доирасида давлат раҳбарлари ўртасида террорчилик ва “Исломий давлат” экстремист гуруҳига қарши кураш масаласида икки томонлама сўзлашувларнинг ташкил этилиши ҳам кутилмоқда.\nБироқ Кремль матбуот котиби Дмитрий Песков Россия Президенти Владимир Путин Туркия Президенти Ражаб Тоййиб Эрдўғон билан учрашмаслигини билдирди.\nРоссияга қарашли ҳарбий учоқ 24 ноябрь куни Туркия-Сурия чегарасида турк ҳарбийлари томонидан уриб тушурилиши ортидан икки томон ўртаисдаги муносабатлар таранглашган. Песковнинг айтишича, саммит доирасида Путин АҚШ Президенти Барак Обама билан учрашиши эҳтимоли бор.


25 май 2022, Тошкент вақти: 23:49\n"Эзгулик" жамияти фаоли ва блогер Элмурод Одил.\nҚашқадарё вилоят, Яккабоғ туманида яшайдиган “Эзгулик” инсон ҳуқуқлари жамияти фаоли, блогер Элмурод Одил устидан терговолди суриштирув ҳаракати бошланди.\nБу хабарни тасдиқлаган Яккабоғ туман ИИБ терговчисига кўра, шикоят аризасини туман ҳокими ва ўринбосарлари киритган.\nБлогер Телеграмдаги саҳифасида Ўзбекистон имижига салбий таъсир кўрсатадиган маълумотлар тарқатиш, ҳокимликнинг ички ишларига аралашиш, ҳоким ўринбосарлари орасидаги муносабатда носоғлом вазият келтириб чиқаришда ва ҳокимлик матбуот котибини урганликда айбланмоқда.\nЭлмурод Одил бу айбловларни инкор қилар экан, туман иқтисодий ва ижтимоий ҳаётидаги камчиликлар ҳақида танқидий чиқишлари учун унинг овозини ўчиришга ҳаракат бошланганини айтди.\nТуман ҳокимининг ўринбосари блогер устидан ИИБга шикоят қилишганини тасдиқлади.\nҚашқадарёлик блогерлар орасида танқидий чиқишлари билан танилган Элмурод Одилнинг Озодликка айтишича, 8 июль куни Яккабоғ туман ИИБ терговчиси Дилшод Поёнов унинг устидан шикоят тушганини айтиб, бўлимга чақиртирган:\n“Кеча терговчи қўнғироқ қилиб, туман ҳокими ва ўринбосарларидан ариза тушгани ва танишиб терговда қатнашиш учун чақирди. Борсам менинг устимдан ҳокимнинг ўзи ва яна 6 нафар ўринбосарининг аризаларини йиғиб, катта бир дело ҳам қилиб қўйишган экан. Ҳокимнинг ва бошқа шикоятчиларнинг аризалари қўлда ёзилган экан, улар билан танишиб чиққани терговчи рухсат бермади. Менга фақат компьютерда ёзилган туман ҳокими ўринбосари, маҳалла ва оилани қўллаб қувватлаш туман бўлими раҳбари Сарвар Авлаевнинг аризаси билан танишиб чиқишга рухсат берди, холос”.\nЭлмурод Одилнинг айтишича, ушбу аризада унга нисбатан қатор айбловлар илгари сурилган:\n“Бу аризада ёзилишича, мен асоссиз равишда маълумот тарқатаётган эмишман, туман ҳокимлигига бостириб кирган эмишман. Салбий мазмундаги маълумотларни тарқатиб, Ўзбекистон имижига салбий таъсир кўрсатаётган эканман. Ҳокимликнинг ахборот хизмати раҳбари Шерзод Ҳасановни дўппослаган эканман. Ҳокимликнинг ички ишларига аралашиб, ҳоким ўринбосарлари орасидаги муносабатда носоғлом вазият келтириб чиқараётган эканман. Бу айбловларнинг бари уюштирилган ва тўқима айблар. Уларнинг мақсади менинг овозимни бутунлай ўчириш”.\nБлогер яқинда эълон қилган бир постида туман ҳокимини танқид қилган эди:\n“Яккабоғ тумани ҳокими ўринбосарларининг биридан шикоят келиб тушди! Ўринбосарнинг таъкидича, туман хокими Лутфитдин Абдуллаев ўринбосарнинг ваколат доирасига кирмайдиган ишларни қилишга жалб этмоқда экан! Натижада ўз ваколат доирасидаги ишлар бажарилмай қолиб кетганлиги сабабли фуқаролардан ва бошқарма бошлиқларидан дакки эшитаётганлигини маълум қилди! Ҳурматли ҳоким! Сиз буюрган ишни бекаму кўст бажарган ўринбосарингиз, ҳамма ишни қилиши керак дегани эмас! Сиз доим адолат ва ҳақиқат борасидаги фикрларингизни бошқаларга хам уқтирмоқчи бўласиз! Келинг, шу жараённи ўзимиздан бошлайлик! Ҳамма ўзини ишини ва ўзини аравасини ўзи тортсин!”\nОдил Элмуроднинг айтишича, терговчи унга шикоят қилган ҳоким ўринбосарининг кимлигини айтиб беришни талаб қилган:\n“Мен терговчига бу сир сақланади, унинг номини айтмасликка менинг ҳаққим бор, дедим”.\nЯккабоғ туман ИИБ терговчиси Дилшод Поёнов блогер Элмурод Одил устидан ҳокимликдан шикоят тушганини тасдиқлади ва айни пайтда терговолди суриштирув ҳаракати олиб борилаётганини айтди.\nДилшод Поёнов тергов сири бўлгани учун бундан ортиқ маълумот беролмаслигини айтди.\nҲокими ўринбосари, маҳалла ва оилани қўллаб қувватлаш туман бўлими раҳбари Сарвар Авлаевнинг Озодликка айтишича\n“Биз уни бир ҳоким ўринбосаридан шикоят келиб тушди, деб ёзгани учун ойдинлик киритиб беринглар деб ИИБга ариза бердик”.\nБу гапни айтгандан сўнг Сарвар Авлаев алоқани узиб қўйди ва у билан қайта боғланиш имкони бўлмади.\nБлогер устидан ёзилган аризада туман ҳокимлигининг ахборот хизмати раҳбари Шерзод Ҳасановни Элмурод Одил ургани ҳам қайд этилган.\nЭлмурод Одил ҳокимлик биносида шикоятчиларни видеога олиб турган пайтда ахборот хизмати раҳбари Шерзод Ҳасанов унинг қўлидан телефонини куч билан тортиб олиб, ҳокимлик биносига қочиб кириб кетгани ва бир соатдан сўнг видеоларни ўчириб олиб чиқиб бергани ҳақида Озодлик ўз вақтида хабар берган эди.\nШерзод Ҳасанов Озодлик билан 9 июль куни бўлган суҳбатда ИИБга ёзилган аризадан хабари йўқлигини, лекин ўша куни Элмурод Одил уни урганини иддао қилди.\nОзодликнинг “сизни урган бўлса, нега ўша куни бу ҳақда индамадингиз”, деган саволига Шерзод Ҳасанов:\n“Ўша куни Элмурод мени урди, кўзим кўкарди, лекин ҳеч қаерга шикоят қилганим йўқ. Айб ўзимдан ўтган эди ўшанда, узримни сўраганман”, деб жавоб берди.\nЭлмурод Одил ҳам нохосдан қўли матбуот хизмати раҳбарининг кўзига тегиб кетган бўлиши мумкинлигини инкор қилмайди:\n“Шерзод телефонимни қўлимдан тортиб олмоқчи бўлди, мен қаршилик қилдим. Ўша вақтда ур тўполон бўлиб кетганди, балки қўлим тегиб кетгандир, лекин атайлаб урганим йўқ”.\nОзодлик Яккабоғ тумани ҳокими Лутфиддин Абдуллаев билан боғлана олмади.\nЭлмурод Одил Қашқадарё вилоятидаги ижтимоий-иқтисодий муаммоларни, кам таъминланган оилаларнинг оғир ҳаётини мунтазам ёритиб келаётган фаол блогерлардан.\nБундан аввал ҳам Элмурод Одил ҳокимлик мулозимлари унинг уйига келиб, чоп қилинган танқидий мақолаларни ўчириб ташлашни ҳам илтимос, ҳам талаб қилишгани ҳақида Озодлик хабар берган.\nҚАШҚАДАРЁ – “Ҳуқуқбон: мутасаддилар муаммоларни ҳал қилиш ўрнига фаолиятимга тўсқинлик қилмоқда”


Аугментин EC™ – medu.uz – Дорилар ҳақида маълумотлар ўзбек тилида\nHome Йўриқномалар Аугментин EC™\nПрепаратнинг савдо номи: Аугментин EC™\nТаъсир этувчи моддалар (ХПН): амоксициллин тригидрати – клавуланат калий\nфаол моддалар: амоксициллин тригидрати 759,04 (652,78) мг (эркин амоксициллин кислотасига қайта ҳисобланганда), клавуланат калий (клавуланат кислотасига қайта ҳисобланганда) 61,48 (50,41) мг.\nёрдамчи моддалар: ксантан смоласи 3,26 мг, аспартам 13,60 мг, натрий карбоксиметилцеллюлоза 12 32,64 мг, “қулупнайли музқаймоқ” сунъий ароматизатори 28,29 мг, кремний диоксиди 1098,84 мг гача.\nТаърифи: деярли оқ рангли ўзига хос қулупнай ҳидли енгил ссчилувчан кукун.\nФармакотерапевтик гуруҳи: кенг таъсир доирасига эга пенициллинлар гуруҳига мансуб антибиотик бета-лактамаза ингибиторлари билан мажмуада; клавуланат кислотаси + амоксициллин.\nАмоксициллин – кўпчилик граммусбат ва грамманфий микроорганизмларга нисбатан фаол кенг таъсир доирасига эга бўлган ярим синтетик антибиотикдир. Айни вақтда амоксициллинни бета-лактамазалар томонидан парчаланиши тасдиқланган ва шунинг учун амоксициллиннинг антибактериал фаоллиги доираси ушбу ферментларни ишлаб чиқарувчи микроорганизмларни ўз ичига олмайди.\nКлавуланат кислотаси – бета-лактамазаларнинг ингибитори бўлиб, структураси жиҳатидан пенициллинларга яқин, одатда пенициллинлар ва цефалоспоринларга чидамли микроорганизмларда аниқланадиган бета-лактамазаларни кенг таъсир доирасини фаолсизлантириш хусусиятига эга. Хусусан, клавуланат кислотаси бактерияларнинг резистентлигини ҳаммадан кўпроқ таъминлайдиган клиник аҳамиятли плазмид бета-лактамазаларга нисбатан яққол фаолликка эга.\nОдатда, у хромосомали бета-лактамазаларнинг I турига нисбатан самараси кам.\nПрепаратнинг таркибида клавуланат кислотасини бўлиши амоксициллинни бета-лактамаза- ферментлари билан парчаланишдан ҳимоя қилади, бу амоксициллиннинг одатда амоксициллинга ва бошқа пенициллинлар ва цефалоспоринларга чидамли бўлган микроорганизмларга нисбатан ҳам антибактериал фаоллик доирасини самарали кенгайтириш имконини беради.\nШундай қилиб, амоксициллин/клавуланат кенг таъсир доирасига эга антибиотик ва бета-лактамаза ингибиторининг тафовут қиладиган хусусиятларига эга.\nҚуйида in vitro шароитида микроорганизмларни амоксициллин/клавуланат мажмуасига нисбатан сезувчанлигига мувофиқ таснифи келтирилган.\nIn vitro шаротида микроорганизмларнинг амоксициллин/клавуланат мажмуасига нисбатан сезувчанлиги\nКлиник тадқиқотларда амоксициллин/клавуланат мажмуасининг клиник самарадорлиги намойиш этилган микроорганизмлар (*) юлдузча билан белгиланган.\nБета-лактамазаларни ишлаб чиқармайдиган микроорганизмлар, (†) “хоч” билан белгиланган.\nАмоксициллинга нисбатан сезгирлиги, уни амоксициллин/клавуланат мажмуасига ҳам сезгир деб тахмин қилиш имконини беради.\nStreptococcus viridans † гуруҳи\nГрамманфий аэроб микроорганизмлар\nГраммусбат анаэроб микроорганизмлар\nГрамманфий анаэроб микроорганизмлар:\nОрттирилган чидамлилик эҳтимоли мавжуд бўлган бактериялар\nГрамманфий аэроб микроорганизмлар:\nТабиий чидамлиликка эга бактериялар\nАмоксициллин ва клавуланат кислотаси мажмуасининг ҳар иккала таъсир этувчи компоненти, рН физиологик қийматга эга бўлган сувли эритмада тўлиқ диссоциацияга учрайди. Ичга қабул қилинганида иккала компонент тез ва яхши сўрилади. Овқатни қабул қилишни бошида амоксициллин/клавуланат мажмуасини сўрилиши оптимал ҳисобланади.\nҚуйидаги жадвалда, Аугментин ЕСтм препарати болаларга тана вазнига 45 мг/кг дозада ҳар 12 соатда қўллангандаги фармакокинетик кўрсаткичлари келтирилган.\nДори шакли Сmax\nАугментин EC™ амоксициллинга нисбатан 45 мг/кг дозада ҳар 12 соатда\nАмоксициллин/клавуланат мажмуаси қабул қилинганида эришиладиган амоксициллиннинг зардобдаги концентрацияси, фақат амоксициллиннинг эквивалент дозалари ичга қабул қилинганда кузатиладиган концентрацияси билан ўхшаш.\nПрепарат вена ичига юборилгандан кейин амоксициллин ва клавуланат кислотасининг терапевтик концентрациялари турли тўқималар ва интерстициал суюқликда (ўт қопи, қорин бўшлиғи тўқималари, тери, ёғ ва мушак тўқималари, синовиал ва перитонеал суюқликлар, сафро ва йирингли ажралмаларда) аниқланиши мумкин.\nНа амоксициллин, на клавуланат кислотаси қон плазмаси оқсиллари билан юқори даражада боғланмайди. Ўтказилган тадқиқотлар, қон плазмасидаги клавуланат кислотасининг умумий миқдорини тахминан 25% ва амоксициллиннинг 18% плазма оқсиллари билан боғланишини кўрсатган.\nҲайвонларда ўтказилган тадқиқотларда препаратнинг компонентлардан биронтаси ҳеч бир аъзода тўпланиши аниқланмаган.\nАмоксициллин кўпчилик пенициллинлар каби, кўкрак сутига ўтади. Кўкрак сутида клавуланат кислотаси ҳам жуда кам миқдорларда аниқланиши мумкин. Эмизикли чақалоқларда сенсибилизация хавфини бундай ўтиши билан боғлиқ бўлган ҳеч қандай бошқа салбий самараларни кузатилмаганлиги бундан истисно.\nҲайвонларда репродуктив фаолиятни ўрганиш юзасидан тадқиқотлар, амоксициллин ва клавуланат кислотасини йўлдош тўсиғи орқали ўтиши мумкинлигини кўрсатган. Лекин фертилликни бузилиш белгилари ёки ҳомила учун зарарли таъсири аниқланмаган.\nАмоксициллин қисман нофаол бўлмаган метаболит – пенициллин кислотаси кўринишида, бошланғич дозанинг 10-25% га эквивалент миқдорларда чиқарилади. Одам организмида клавуланат кислотаси 2,5-дигидро-4-(2-гидроксиэтил)-5-оксо-1Н-пирол-3-карбон кислотаси ва 1-амино-4-гидрокси-бутан-2-она гача жадал метаболизмга учрайди ва сийдик ҳамда ахлат билан, шунингдек чиқарилаётган хаво билан карбонат ангидрид гази кўринишида чиқарилади.\nБошқа пенициллинлар каби, амоксициллин асосан буйраклар орқали чиқарилади, клавуланат кислотаси эса ҳам буйрак орқали, ҳам буйракдан ташқари механизмлари орқали чиқарилади. Аугментинтм 375 мг (250/125 мг) препаратининг 1 таблеткаси ёки Аугментинтм 625 мг (500/125 мг) препаратининг 1 таблеткаси қабул қилингандан кейин амоксициллиннинг тахминан 60-70% ва клавуланат кислотасининг тахминан 40-65% сийдик билан ўзгармаган холда дастлабки 6 соат давомида чиқарилади.\nПробенецидни ёндош қабул қилиш амоксициллинни чиқарилишини секинлаштиради, лекин клавуланат кислотасини буйрак орқали чиқарилишига таъсир қилмайди (Дориларнинг ўзаро таъсири бўлимига қаранг).\nАугментин EC™ препарати (бета-лактам пенициллинлар гуруҳига мансуб ва бета-лактамазалар ингибитори таркиб топган антибактериал моддалар мажмуасидир) – кенг таъсир доирасига эга бўлиб, умумий амалиётда ва стационар шароитида кўп учрайдиган бактериал патогенларга қарши фаолликка эга. Клавуланатнинг бета-лактамазаларга нисбатан ингибиция қилувчи таъсири амоксициллиннинг таъсир доирасини, микроорганизмларни кенг доирасини, жумладан бошқа бета-лактам антибиотикларга чидамли кўпчилик микроорганизмларнинг штаммларини қамраб олган ҳолда кенгайтиради.\nАугментин EC™ препаратини антибиотикларни буюриш бўйича расмий маҳаллий тавсияларга ва антибиотикларга нисбатан сезувчанлик бўйича махаллий маълумотларга мувофиқ қўллаш лозим.\nАугментинEC™ препаратини амоксициллин/клавуланатни мажмуасига сезгир микроорганизмлар чақирган қуйидаги локализацияли бактериал инфекциялари бўлган болаларни қисқа муддатли даволаш учун кўрсатилган:\nЮқори нафас йўлларининг инфекциялари (жумладан ЛОР аъзоларининг инфекциялари), масалан, Streptococcus pneumoniae, томонидан (пенициллинни минимал ингибиция қилувчи концентрацияси (МИК) 4 мкг/мл га тенг ёки ундан паст) Haemophilus influenza# ва Moraxella catarrhalis# чақирилган қайталанувчи ёки вақти вақти билан авж олувчи ўткир ўрта қулоқ отити. Бундай пациентлар, кўпинча охирги 3 ой давомида ўткир ўрта қулоқ отитини даволаш учун антибиотикларни таъсири билан характерланади ва уларнинг ёши 2 ёш ёки ундан кичик ёшни ташкил этади ёки улар одатда болалар боғчасига қатнайдилар. Одатда Streptococcus pneumoniae, Haemophilus influenzae#, Moraxella catarrhalis# ва Streptococcus pyogenes томонидан чақириладиган тонзиллофарингит ва синусит.\nҚуйи нафас йўлларининг инфекциялари, масалан, одатда Streptococcus pneumoniae, Haemophilus influenzae# ва Moraxella catarrhalis# томонидан чақирадиган бўлакли пневмония ва бронхопневмония;\nТери ва юмшоқ тўқималарнинг инфекциялари, одатда Staphylococcus aureus# ва Streptococcus pyogenes томонидан чақириладиган инфекциялар.\nСийдик-чиқариш йўлларининг инфекциялари, масалан, цистит, пиелонефрит.\nСанаб ўтилган бактерияларнинг айрим вакиллари бета-лактамаза ишлаб чиқарадилар, бу уларни амоксициллин билан монотерапияга чидамли қилади (қўшимча маълумотлар олиш учун “Фармакологик хусусиятлари”, “Фармакодинамик самаралари” бўлимига қаранг).\nАмоксициллин/клавуланат мажмуасига бактерияларни сезувчанлиги географик ҳудудга ва вақтга қараб ўзгариши мумкин. Иложи бўлганида, сезувчанлик бўйича маҳаллий маълумотларни эътиборга олиш керак. Зарурат бўлганида микробиологик намуналарни тўплаш ва сезувчанликка нисбатан тахлил ўтказиш керак.\nАмоксициллинга сезгир микроорганизмлар томонидан чақирилган инфекцияларни Аугментин EC™ препарати билан даволаш мумкин, чунки амоксициллин унинг таъсир этувчи моддаларидан бири ҳисобланади. Аугментин EC™ препаратини шунингдек амоксициллинга сезгир микроорганизмлар, ҳамда бета-лактамаза ишлаб чиқарувчи амоксициллин/клавуланат мажмуасига сезгир микроорганизмлар томонидан чақирилган аралаш инфекцияларни даволаш учун ҳам кўрсатилган.\nДозалаш тартиби боланинг ёши, ёки суткада мг/кг тана вазнига қўлланадиган дозаси ёки бир дозадаги суспензиянинг 1 мл хажмига қараб ифодаланиши керак.\nДозалар амоксициллин/клавуланат мажмуасининг миқдорига қайта хисобланади, дозалар алоҳида компонентларнинг дозалари кўрсатилган ҳолатлар бундан истисно.\nМеъда-ичак йўллари томонидан потенциал ўзлаштираолмасликни камайтириш учун, препаратни овқатланишни бошида қабул қилиш лозим.\nАмоксициллин/клавуланат мажмуасини сўрилиши овқатланиш бошида қабул қилганда оптимал хисобланади.\nДаволашни препаратни парентерал юбориш билан бошлаб, кейинчалик ичга қабул қилиш учун шаклига ўтиш мумкин.\nКлиник вазиятни қайта баҳоламасдан даволашни давомийлиги 14 кундан ортиқ давом эттириш мумкин эмас.\nАугментин EC™ препарати 3 ойлик ва ундан катта ёшдаги болаларда қўллаш учун тавсия қилинган.\nАугментин EC™ препаратини катталарда қўллаш тажрибаси йўқ.\nБолалар (3 ойлик ва ундан катта )\nАугментин EC™ препаратини тавсия қилинадиган дозаси суткада 90/6,4 мг/кг ни ташкил қилади 12 соатлик интервал билан 2 қабулга 10 кун давомида буюрилади.\nТана вазни 40 кг дан ортиқ болалар препаратни қўллаш тажрибаси йўқ.\n3 ойликдан кичик бўлган болаларда амоксициллин/ клавуланат мажмуасини қўллаш бўйича клиник маълумотлар йўқ.\nАугментин EC™ 600 мг/5 мл препарати қолган ҳамма Аугментин суспензиялари (амоксициллин/клавуланат мажмуаси) каби, клавуланат кислотасини худди шундай миқдорини (калийли тузи кўринишида) сақламайди. Аугментин EC™ 600 мг/5 мл препарати 5 мл да 42,9 мг клавуланат кислотасини сақлайди, айни вақтда Аугментин\n200 мг/5 мл суспензияси эса 5 мл да 28,5 мг клавуланат кислотасини сақлайди, Аугментин 400 мг/5 мл суспензияси эса 5 мл да 57 мг клавуланат кислотасини сақлайди. Шундан келиб чиқиб, Аугментин 200 мг/5 мл ва 400 мг/5 мл суспензияларни Аугментин EC™\n600 мг/5 мл ичга қабул учун суспензияга алмаштириш мумкин эмас, чунки улар ўзаро ўринбосар хисобланмайди.\nКреатинин клиренси минутига 30 мл ва ундан кўп бўлган пациентларда дозага тузатиш киритиш зарурати йўқ. Креатинин клиренси минутига 30 мл дан паст бўлган пациентларга Аугментин EC™ препаратини дозалаш бўйича тавсиялар йўқ.\nЭҳтиёткорлик билан қўллаш керак; жигар функциясини мунтазам интервалларда мониторингини ўтказиш лозим.\nДозалаш бўйича тавсияларни асослаш учун маълумотлар етарли эмас.\nҚўлланилиши ва мурожаатлар бўйича тавсиялар\n2 ёшгача бўлган болалар учун суспензиянинг ўлчанган бир марталик дозасини икки марта сув билан суюлтириш мумкин.\nНоҳуш кўринишларни учраш тезлигини, жуда тез-тездан кам ҳолатларгача аниқлаш учун, кенг қамровли клиник тадқиқотларнинг маълумотларидан фойдаланилган. Қолган барча нохуш самараларни пайдо бўлиш тезлиги (яъни <1/10000 билан кузатилган) асосан, қайд этилгандан кейин маълумотлар асосида аниқланган бўлиб, нохуш кўринишларни ҳақиқий пайдо бўлиш тезлигини эмас, балки хабарларни тезлигини акс эттиради.\nУчраш тезлиги бўйича таснифлаш учун қуйидаги қоидалардан фойдаланилган:\nтез-тез >1/100, лекин <1/10,\nбаъзида >1/1000, лекин <1/100,\nкам ҳолларда >1/10000, лекин <1/1000,\nжуда кам ҳолларда <1/10 000.\nТез-тез: Тери ва шиллиқ қаватларнинг кандидози\nКам ҳолларда: Қайтувчан лейкопения (жумладан нейтропения) ва тромбоцитопения\nЖуда кам ҳолларда: Қайтувчан агранулоцитоз ва гемолитик анемия.\nҚон кетиши вақтини ва протромбин вақтини узайиши.\nЖуда кам ҳолларда: Ангионевротик шиш, анафилаксия, зардоб касаллигига ўхшаш синдром, аллергик васкулит.\nБаъзида: Бош айланиши, бош оғриғи.\nЖуда кам ҳоларда: Қайтувчан гиперфаоллик ва тиришишлар. Тиришишлар буйрак функциясини бузилишлари бўлган пациентларда, ҳамда препаратни юқори дозаларда қабул қилаётган пациентларда кузатилиши мумкин.\nТез-тез: Диарея, кўнгил айниши, қусиш\nКўнгил айниши кўпинча препаратнинг юқори дозалари ичга қабул қилинганида кузатилади. Агар меъда-ичак йўллари томонидан нохуш реакциялар кузатилса, уларни препаратни овқатланишни бошида қабул қилиши билан камайтириш мумкин.\nБаъзида: Овқат ҳазм бўлишини бузилиши\nЖуда кам ҳолларда: Антибиотик билан ассоциацияланган колит (жумладан сохта мембраноз колит ва геморрагик колит) (“Махсус кўрсатмалар” бўлимига қаранг).\nБолаларда жуда кам ҳолларда тиш эмалининг юза қавати рангини ўзгариши аниқланган. Оғиз бўшлиғини яхши гигиенаси тиш эмали рангини ўзгаришини олдини олишга ёрдам бериши мумкин, чунки одатда тишлар тозаланганда бартараф қилиш мумкин.\nБаъзида: Бета-лактам антибиотикларни қабул қилган пациентларда аспартатаминотрансфераза ва/ёки аланинаминотрансферазалар (АСТ ва АЛТ) нинг фаоллигини ўртача даражада ошиши кузатилган, лекин бу ўзгаришларнинг клиник ахамияти номаълум.\nЖуда кам ҳолларда: Гепатит ва холестатик сариқлик. Бу реакциялар пенициллин қатори антибиотиклар ва цефалоспоринлар билан даволанаётган пациентларда кузатилган.\nЖигар томонидан нохуш кўринишлар асосан эркакларда ва кекса пациентларда кузатилган ва бу узоқ вақт даволаш билан боғлиқ бўлиши мумкин. Болаларда бундай нохуш кўринишлар жуда кам ҳолларда кузатилган.\nСимптомлар ва белгилар одатда даволаш жараёнида ёки даволаш тугаган захоти пайдо бўлади, лекин айрим ҳолларда улар даволаш тугаганидан кейин бир неча ҳафта давомида намоён бўлмаслиги мумкин. Одатда улар қайтувчан бўлади. Жигар томонидан кузатиладиган нохуш реакциялар оғир даражада бўлиши мумкин ва жуда кам ҳолларда ўлимга олиб келганлиги хақида хабар берилган. Деярли хамма ҳолатларда жиддий ёндош касалликлари бўлган пациентлар ёки бир вақтда потенциал гепатотоксик препаратларни қабул қилган пациентлар бўлган.\nБаъзида: Тери тошмаси, қичишиш, эшакеми.\nКам ҳолларда: Кўп шаклли эритема\nЖуда кам ҳолларда: Стивенс-Джонсон синдроми, токсик эпидермал некролиз, буллёз эксфолиатив дерматит, ўткир тарқоқ экзантематоз пустуллёз. (ЎТЭП).\nТерининг ҳар қандай аллергик реакциялари пайдо бўлганида даволашни тўхтатиш лозим.\nЖуда кам ҳолларда: Интерстициал нефрит, кристаллурия (“Дозани ошириб юборилиши” бўлимига қаранг).\nАугментин EC™ препаратини:\nанамнезида бета-лактам антибиотикларига, масалан, пенициллинларга, цефалоспоринларга, ўта юқори сезувчанлиги бўлган пациентларга.\nанамнезида амоксициллин/клавуланат мажмуасини қўллаш билан боғлиқ бўлган сариқлик/жигар функциясини бузилиши бўлган пациентларга қўллаш мумкин эмас.\nАугментин EC™ ва пробенецидни бир вақтда қўллаш тавсия этилмайди. Пробенецид амоксициллинни найчалар секрециясини пасайтиради. Амоксициллин/клавуланат мажмуаси ва пробенецидни бир вақтда қўллаш қонда амоксициллиннинг (аммо клавуланат кислотасини эмас) концентрациясини ошишига ва янада узоқроқ ушланиб турилишига олиб келиши мумкин.\nАмоксициллин билан даволаниш вақтида аллопуринолни бир вақтда қўллаш терида аллергик реакцияларни ривожланиш эҳтимолини ошириши мумкин. Ҳозирги вақтда Агументин EC™ препаратини ва аллопуринолни бир вақтда қўллаш бўйича маълумотлар йўқ.\nАугментин EC™ препарати, бошқа антибиотиклар каби, ичак микрофлорасига таъсир қилиб, эстрогенларни сўрилишини камайишига ва мажмуавий перорал контрацептивларнинг самарадорлигини пасайишига олиб келиши мумкин.\nАдабиётда аценокумарол ёки варфарин қабул қилган пациентларда, бир вақтда амоксициллин буюрилганда, кам ҳолларда, ҳалқаро меъёрлаштирилган нисбатни ошиши таърифланган. Бир вақтида қўллаш зарур бўлганда, протромбин вақтини ёки ҳалқаро меъёрлаштирилган нисбатни амоксициллин буюрилганда ёки бекор қилинганда синчков назорат қилиш лозим.\nМикофенолат мофетилини қабул қилаётган пациентларда, дозани юборишдан олдин ичга қабул қилиш амоксициллин+клавуланат кислотаси мажмуаси билан даволаш бошлангандан кейин микофенолат кислотасининг фаол метаболити концентрациясини тахминан 50% га пасайиши аниқланган. Дозани юборишдан олдин препаратнинг концентрациясини ўзгариши, микофенолат кислотасининг умумий экспозициясини ўзгаришларини аниқ акс эттирмаслиги мумкин.\nАугментин EC™ препарати билан даволашни бошлашдан олдин, пенициллинларга, цефалоспоринларга ёки бошқа аллергенларга илгар кузатилган юқори сезувчанлик реакцияларига тааллуқли анамнезни тўлиқ тўплаш керак.\nПенициллинларга жиддий ўта юқори сезувчанлик реакциялари (анафилактоид реакциялар), баъзида эса ўлимга олиб келган ҳолатларни кузатилганлиги таърифланган. Бундай реакцияларни пайдо бўлиш хавфи, анамнезида пенициллинларга ўта юқори сезувчанлик реакциялари бўлган пациентларда энг юқори бўлади. Аллергик реакциялар пайдо бўлганида, Аугментин EC™ препарати билан даволашни тўхтатиш ва мувофиқ муқобил даволашни бошлаш керак. Жиддий анафилактик реакцияларда пациентга дарҳол адреналин юбориш керак. Шунингдек, оксигенотерапия, вена ичига стероидларни юбориш ва нафас йўлларининг ўтказувчанлигини таъминлаш, шу жумладан интубация талаб қилиниши мумкин.\nИнфекцион мононуклеозга шубха қилинганида, Аугментин EC™ препаратини қўллаш мумкин эмас, чунки бу касаллик билан ҳасталанган пациентларда амоксициллин қизамиққа ўхшаш тери тошмасини чақириши мумкин.\nПрепаратни узоқ вақт қўллаш сезгир бўлмаган микроорганизмларни ҳаддан зиёд кўпайишга олиб келиши мумкин.\nАнтибиотиклар қўлланганда оғирлик даражаси енгилдан хаётга хавф туғдирувчи ҳолатгача ўзгариши мумкин бўлган сохтамембраноз колитни ривожланиш ҳоллари таърифланган. Шунинг учун антибиотикларни қўллаш вақтида ёки қўлланганидан кейин пациентларда бундай ташхис бўлиши мумкинлигини хисобга олиш муҳим. Давомли ва яққол ифодаланган диареяда ёки қоринда спазмлар пайдо бўлса, даволашни дарҳол тўхтатиш ва кейинчалик пациентни текшириш керак.\nУмуман олганда, Аугментин EC™ препарати яхши ўзлаштирилади ва пенициллинлар гуруҳининг барча антибиотикларига хос бўлган паст токсикликка эга. Давомли даволаш вақтида аъзолар тизими функциясини, шу жумладан буйрак, жигар ва қон яратиш аъзолари функциясини вақти-вақти билан бахолаш тавсия этилади.\nАугментин EC™ препаратини ичга қабул учун антикоагулянтлар билан бир вақтда қабул қилаётган пациентларда, кам ҳолларда протромбин вақтини узайиши (ХМН ни ошиши) тўғрисида хабар қилинган. Антикоагулянтлар бир вақтда буюрилганда, мувофиқ мониторингни ўтказиш лозим. Қон ивишига қарши тизимининг фаоллигини керакли даражада ушлаб туриш учун, ичга қабул учун антикоагулянтларнинг дозасига тузатиш киритиш керак бўлиши мумкин.\nЖигар функциясини бузилиш белгилари бўлган пациентларда Аугментин EC™ препаратини эхтиёткорлик билан қўллаш лозим.\nДиурези пасайган пациентларда жуда кам ҳолларда, асосан парентерал даволашда, кристаллурия кузатилган. Амоксициллиннинг юқори дозаларини юбориш вақтида етарли миқдорда суюқлик қабул қилиш ва сийдикда амоксициллин кристалларини хосил бўлиши эҳтимолини камайтириш учун диурезни адекват ҳолда тутиб туриш керак. (“Дозани ошириб юборилиши” бўлимига қаранг).\nАугментин EC™ ичга қабул учун суспензия таркибида фенилаланиннинг манбаи ҳисобланган аспартамни сақлайди, шунинг учун фенилкетонурияси бўлган пациентларга препаратни эҳтиёткорлик билан қўллаш лозим.\nКўп истеъмол қилиш ва дорига қарамлик\nПрепаратни истеъмол қилиниши билан боғлиқ дорига қарамлик , ўрганиб қолиш ва наркотик қарамлик кузатилмаган.\nХайвонларда ўтказилган тадқиқотларда (сичқонлар ва каламушларда одам учун тавсия этилган дозалардан 10 марта юқори дозаларда юборилганда), амоксициллин/клавуланат мажмуаси перорал ва парентерал юборилганда амоксициллин/клавуланат мажмуаси перорал ва парентерал юборилганда тератоген самаралар кўрсатмаган.\nҲомила қобиқларини муддатидан олдин ёрилиши (pPROM) бўлган аёлларда ўтказилган ягона тадқиқотда, амоксициллин/клавуланат мажмуаси билан профилактик даволаш, янги туғилган чақалоқларда некрозга олиб келувчи энтероколитни ривожланиш хавфини ошиши билан боғлиқ бўлиши мумкинлиги аниқланган. Барча дори воситалари каби, Аугментин EC™ препаратини шифокор зарур деб топган ҳолатлардан ташқари ҳолларда, ҳомиладорлик вақтида қўллаш тавсия этилмайди.\nАугментин EC™ препаратини лактация даврида қўллаш мумкин. Препаратнинг таъсир этувчи моддаларини кўкрак сутига жуда оз миқдорда ўтиши билан боғлиқ бўлган сенсибилизация хавфидан ташқари, эмизикли болага бирон-бир бошқа нохуш самаралари кузатилмаган.\nХулоса қилиш, ҳаракат ва когнитив кўникмаларни талаб қиладиган топшириқларни бажариш қобилиятига таъсири\nТранспорт воситаларини бошқариш ёки механизмлар билан ишлаш қобилиятига салбий таъсири аниқланмаган.\nМеъда-ичак йўллари томонидан симптомлар ва сув-электролит мувозанати бузилишлари кузатилиши мумкин.\nМеъда-ичак йўллари томонидан кузатиладиган бузилишларни даволаш симптоматик, сув-электролитлар мувозанатини нормаллаштиришга алоҳида эътибор қаратиш керак. Амоксициллин/клавуланат мажмуаси гемодиализ ёрдамида қондан чиқарилиши мумкин.\nТоксикологик марказда 51 бола иштирокида ўтказилган проспектив тадқиқот натижалари, амоксициллинни 250 мг/кг дан кам дозада юбориш аҳамиятли клиник симптомларга олиб келмаганлигини ва меъдани ювиш талаб қилинмаганлигини кўрсатган.\nИчга қабул учун суспензияни тайёрлаш учун кукун 600 мг/42,9 мг/5 мл, 100 мл.\nҚуруқ кукун кўринишдаги препарат 23, 13 г дан 147 мл ҳажмдаги тиниқ шиша флаконда (Ph.Eur. III тур шиша),\nФлакон очилишдан ҳимояланган, зич полимер прокладка сақловчи, бураладиган алюмин қопқоқ билан ёпилган.\nДозаловчи қурилма: дозаларни 5 мл дан тақсимлашга мўлжалланган ва 2,5 мл дан (қошиқча корпусини ички қисмида) ва 5,0 мл (қошиқчани ушлайдиган қисмида) қадар ортиб борадиган тартибда, ўлчамларга бўлинган полистирол ўлчов қошиқчаси\n1 флакон ўлчов қошиқчаси комплектда, қўллаш бўйича йўриқнома билан бирга картон қутига жойланган.\nАугментин EC™препарати герметик ёпиладиган оригинал ўрамда, қуруқ жойда, 25оС дан юқори бўлмаган хароратда сақлансин.\nИчга қабул учун суспензия кўринишида суюлтирилгандан кейин -2ºС – 8ºС ҳароратда сақлансин. Музлатилмасин.\nБолалар ололмайдиган жойда, сақлансин\nҚуруқ кукун кўринишида – 24 ой. Суюлтирилгандан кейин (ичга қабул учун суспензия кўринишида) совутгичда сақланганда (5º С) – 7 дан 10 кунгача (максимум) яроқли.


Муфтий ҳазрат “Зангиота” жомесида намозхонлар билан суҳбат қилдилар\nБугун, 3 ноябрь куни Ўзбекистон мусулмонлари идораси раиси, муфтий Нуриддин домла Холиқназаров ҳазратлари Тошкент вилоятига ташрифлари давомида Зангиота қадамжосини зиёрат қилдилар.\nМўътабар зотларнинг руҳларини шод этиш мақсадида, Қуръони карим оятлари тиловат қилинди. Зеро, ўтган улуғ инсонларни ёдга олиб, уларнинг руҳларини шод этиш савобли амаллардан. Ҳақларига дуолар қилиш, яхшилик ила эслаш, мағфират сўраш эса – чин мўминлик белгисидир.\nШундан сўнг, муфтий ҳазратлари “Зангиота” жоме масжидида пешин намозини жамоат билан адо этдилар. Масжид аҳли билан суҳбатда, ўтганларнинг ҳоки поклари қўним топган масканларни зиёрат қилиш ибратли иш экани, Ҳазрати Пайғамбаримиз саллаллоҳу алайҳи васаллам Мадинаи мунавварага келганларидан кейин сўзлаган “Сизларга қабрлар зиёратини тақиқлаган эдим. Мана энди қабрларни зиёрат этаверинг, зеро у сизларга охиратни эслатади” (Имом Термизий), деган ҳадиси шарифларини намозхонларга шарҳлаб бердилар.\nШунингдек, Расулуллоҳ соллаллоҳу алайҳи васаллам оналари қабрини зиёрат қилиш учун Ҳақ таолодан ижозат олганлари ҳақидаги таъсирли воқеани гапириб берганлари намозхонлар қалбини жунбушга келтирди. Ҳадиси шарифда баён этилганидек, бундай масканларни зиёрат қилиш, инсонга охиратни эслатиши, дунё вақтинча эканини ёдга солиши каби ҳикматларни муфтий ҳазратлари баён қилиб бердилар.\nМазкур жоме масжид намозхонларига марҳум Усмонхон Темирхон ўғли раҳимаҳуллоҳ томонларидан таълиф этилган “Тафсири Ирфон” китобининг мухтасар шаклда ифода қилинган – “Қуръони карим ва ўзбек тилидаги маънолари таржимаси” китоби ҳадя қилинди.\nДругие материалы в этой категории: « Муфтий ҳазрат: Масжид – маънавият ва маърифат маскани\tОлий Маъҳадда “Сийрат мусобақаси-2021” »


Шавкат Мирзиёев Бухоро ва Навоий вилоятларига...\n18.04.2018 18:28 1 42948\nПрезидент Шавкат Мирзиёев 19 апрель куни Бухоро ва Навоий вилоятларига ташриф буюради. Бу ҳақда давлат раҳбарининг матбуот котиби Комил Алламжонов ўзининг «Фейсбук»даги саҳифасида маълум қилди.\n«Давлатимиз раҳбари Бухорода «Ўзбекнефтгаз» миллий холдинг компанияси билан Россиянинг «Лукойл» компанияси ҳамкорлигида қурилган Қандим газни қайта ишлаш мажмуасининг очилиш маросимида иштирок этади.\n«Навоийазот» акциядорлик жамияти томонидан жаҳон бозорида харидоргир кимё маҳсулотлари ишлаб чиқарадиган учта завод барпо этилмоқда. Президент Навоий вилоятига ташрифи чоғида ушбу заводлар қурилишининг бориши билан танишади», — деб ёзади Алламжонов.\nНавоий Бухоро ташриф Президент